Palitra qəzeti 100 ilin Çağdaş Parlamenti\n100 ilin Çağdaş Parlamenti\nTarix: 07.12.2017 | Saat: 15:28:00 | E-mail | Çapa göndər\nGələn il müasir Azərbaycan dövlətçiliyinin yüz ili tamam olur. Azərbaycan xalqı bu yüz il ərzində bir neçə min illik zəngin dövlətçilik ənənələrinə əsaslanaraq milli dövlət quruculuğu uğrunda mübarizə aparmış, qurbanlar vermiş, hər cür müdaxilələrə - daxildən və xaricdən gələn müxtəlif xarakterli dağıdıcı təsirlərə, təzyiqlərə baxmayaraq, müstəqillik arzularını, ideallarını təsdiq etmişdir.\nMüsəlman Şərqində ilk demokratik, hüquqi və dünyəvi dövlətin məhz Azərbaycanda elan edilməsi, yüksək sosial-mədəni, iqtisadi tərəqqiyə, vətəndaş cəmiyyətinin formalaşmasına təkan verən çoxşaxəli islahatların bu məkanda gerçəkləşdirilməsi xalqımızın zəngin dövlətçilik ənənələrinə, yüksək milli qürura, yenilikçi düşüncə tərzinə malik olmasının parlaq təcəssümüdür.\nAzərbaycan Respublikasının Prezidenti İlham Əliyevin “Azərbaycan Xalq Cümhuriyyətinin 100 illik yubileyi haqqında” 16 may 2017-ci il tarixli sərəncamı bir daha təsdiq edir ki, müasir Azərbaycan dövlətçiliyi öz tarixi köklərinə, mənbələrinə, ənənələrinə həmişə sadiq olmuş və bu gün də sadiqdir. Sərəncamında deyilir: “Azərbaycan Xalq Cümhuriyyəti təcavüzə məruz qaldığı üçün qarşıya qoyduğu məqsədlərə tam müvəffəq ola bilmədən süquta uğrasa da, onun şüurlarda bərqərar etdiyi müstəqillik ideyası unudulmadı. Azərbaycan xalqı ötən dövr ərzində milli dövlətçilik atributlarının bir çoxunu qoruyub saxlaya bildi. Ümummilli lider Heydər Əliyevin respublikada uğurla gerçəkləşdirdiyi siyasət xalqımızın tarixi-mədəni yaddaşını özünə qaytararaq milli mənlik şüurunu inkişaf etdirdi, azərbaycançılıq məfkurəsi işığında müstəqillik arzularının güclənməsi və yaxın gələcəkdə yenidən həqiqətə çevrilməsinə zəmin yaratdı”.\nSərəncamda deyilir: “Cümhuriyyət parlamentinin il yarımlıq fəaliyyəti boyunca qəbul etdiyi qanunlar milli dövlətin müstəqilliyinin möhkəmləndirilməsinə, siyasi və iqtisadi inkişafa, mədəniyyət və maarif sahələrində sürətli irəliləyişə imkan verdi. Cümhuriyyət parlament respublikası olduğundan bütün dövlət məsələləri məhz burada həll edilirdi.”\nMilli parlamentimiz mürəkkəb tarixi dövrdə meydana gəlib. 1918-ci il may ayının 25-də Zaqafqaziya Seyminin son iclası keçirildi. Mayın 27-də Azərbaycanın istiqlaliyyətini elan etmək və ilk Azərbaycan hökuməti yaratmaq üçün Seymin 44 müsəlman nümayəndəsi toplanaraq Azərbaycanın idarə olunmasını öz üzərinə götürdü. Parlament cəmi 17 ay fəaliyyət göstərib. Bu dövr ərzində 145 iclas keçirib. "Azərbaycan parlamentinin yaradılması haqqında" qanuna əsasən, hər 24 min nəfərdən bir nümayəndə hesabı ilə parlamentdə təmsil olunması qaydası müəyyən edilirdi. Bu prinsiplə parlamentdə müsəlmanların 80, ermənilərin 21, rusların 10, almanların 1, yəhudilərin 1 nümayəndə ilə təmsil olunmaları nəzərdə tutulmuşdu. Ümumilikdə, Azərbaycan Parlamentinin 120 nəfərdən ibarət olmaqla formalaşdırılması qərara alınmışdı. Parlamentin açılışı 1918-ci il dekabrın 3-nə nəzərdə tutulsa da, ingilis komandanlığının Azərbaycan hökumətinə ciddi təzyiqləri ilə bağlı bir qədər yubadıldı. Britaniya Krallığının baş qərargah rəisi S.Stoksun mayor Rolansona göndərdiyi məktubda göstərilirdi ki, koalisiya hökuməti müttəfiqlər komandanlığı tərəfindən tanınmayınca, parlamentin açılışına imkan verilməməlidir. Lakin bu və digər təzyiqlərə baxmayaraq, 1918-ci il dekabrın 7-də Azərbaycanın tarixində son dərəcə əlamətdar hadisə baş verdi. Parlamentin Bakıda H.Z.Tağıyevin qız məktəbinin binasında açılışı oldu. İlk iclas 1918-ci il dekabrın 7-də, sonuncu isə 1920-ci il aprelin 27-də olub.\nFəaliyyət müddətində Azərbaycan Cümhuriyyəti Parlamentinin müzakirəsinə 270-dən çox qanun layihəsi çıxarılıb ki, onlardan da 230-u təsdiq edilib. Azərbaycan Parlamentinin qəbul etdiyi qanunların, qərarların hamısı müstəqil ölkənin ilk qanun və qərarları olduğu üçün çox əhəmiyyətli idi. Bu sırada bəzi qanunların strateji önəmini də xüsusi vurğulamaq lazım gəlir. "Vətəndaşlıq haqqında", "Ümumi hərbi mükəlləfiyyət haqqında", "Mətbuat haqqında", "Milli Bankın təsisi haqqında", "Bakı Dövlət Universitetinin yaradılması haqqında", Gömrük və poçt-teleqraf xidmətinin təkmilləşdirilməsi haqqında", "Məhkəmə qanunvericiliyi haqqında" və digər qanunları göstərmək olar. Cümhuriyyət parlamentində qəbul olunmuş bəzi qanun və bəyannamələr insan hüquq və azadlıqlarının qorunmasına xidmət edir, hər bir fərdin sosial mənafeyinin təminatına yaxşı imkanlar yaradırdı. O dövrdə qarşıda duran başlıca vəzifələrdən biri də Azərbaycanın istiqlaliyyətinin beynəlxalq aləmdə tanınmasına nail olmaqdan ibarət idi. 1918-ci il oktyabrın 30-da Türkiyə ilə İngiltərə arasında bağlanan "Mudros" sazişinə görə türklər Zaqafqaziyanı, o cümlədən Azərbaycanı tərk etməli oldular. Onların yerini general Tomson başda olmaqla ingilis qoşunları tutdu. Azərbaycan hökuməti, eləcə də parlament respublikanın müstəqilliyinin Paris sülh konfransının iştirakçısı olan qalib dövlətlər tərəfindən tanımasına çalışırdı. Buna görə də 1918-ci il dekabrın 28-də Azərbaycan hökuməti tərəfindən parlamentin ağsaqqallar şurası nümayəndələrinin iştirakı ilə Paris Sülh konfransında iştirak etmək üçün Azərbaycan Cümhuriyyəti Parlamentinin sədri, cümhuriyyətin beynəlxalq aləmdə tanınmasında əvəzsiz xidmətləri olmuş Ə.M.Topçubaşovun sədrliyi ilə Fransaya nümayəndə heyəti göndərildi. Böyük əziyyətlərdən və erməni təbliğatı ilə uzun müddətli mübarizədən sonra, nəhayət ki, həmin nümayəndə heyəti 1920-ci il yanvar ayının 12-də Sülh konfransındakı əsas ölkələr tərəfindən Azərbaycanın de-fakto tanınmasına nail oldu.\n1920-ci il aprelin 22-də Azərbaycan Cümhuriyyəti Parlamenti süqutundan beş gün əvvəl Paris Sülh konfransında missiyasını uğurla yerinə yetirmiş nümayəndə heyətini buraxmaq, Qərbi Avropa ölkələrində (İngiltərə, Fransa, İtaliya, İsveçrə, Polşa) və ABŞ-da diplomatik nümayəndəliklər açmaq haqqında qanun qəbul etdi. Müzakirələr zamanı sosialistlər blokundan olan deputatlar Almaniya və Azərbaycan hökumətinin bütün ciddi səylərinə baxmayaraq, onu de-fakto belə tanımayan Sovet Rusiyasında da nümayəndəliklərin açılmasını təkid edərək buna nail oldular.\nAzərbaycan parlamenti tarixə Şərqdə ilk parlament kimi düşüb. Sovet dövründə isə ölkəmizdə parlament funksiyasını Azərbaycan SSR-in Ali Soveti həyata keçirib.\nSovet dövründə və müstəqilliyin ilk illərində Ali Sovet adlanan parlament 1995-ci ildən etibarən Azərbaycan Respublikasının Milli Məclis adlanır.\nGələn il Azərbaycan Respublikası və onun parlamentinin də yüz yaşı tamam olur. Əlbəttə, keçən il 25 illiyini qeyd etdiyimiz müstəqil Azərbaycan dövləti nə daxili, nə də xarici vəziyyətinə görə öz sələfi ilə müqayisə oluna bilmədiyi kimi, bugünkü Parlament də Cümhuriyyət Parlamenti ilə müqayisəyə gəlmir. Parlamentimiz kifayət qədər zəngin böyük uğurlar əldə etmişdir... Bununla belə, heç zaman unutmaq olmaz ki, ölkəmiz, xalqımız, hansı dövrlərdən, mübarizələrdən keçərək bu günə gəlib çıxmışdır... 70 il totalitar rejimin ideoloji-siyasi buxovları altında yaşayan Azərbaycan xalqının qəlbində bir müstəqil dövlətçilik idealı kök salmışdı. Ötən əsrin 60-cı illərinin sonunda Azərbaycanda siyasi hakimiyyətə irəli çəkilən ulu öndər Heydər Əliyev ilk gündən həyata keçirdiyi tədbirlərlə xalqın gələcək müstəqilliyinə iqtisadi, siyasi və hüquqi zəmin hazırlamağa çalışmış, bu məqsədlə genişmiqyaslı tədbirlər həyata keçirmişdir. Ümummilli lider həmin illərdə müstəqil Azərbaycan üçün möhkəm siyasi və iqtisadi təməl yaratmaqla yanaşı, mütərəqqi parlamentarizm ənənələrinin də əsasını qoymuş, yüksək siyasi iradə göstərərək qanunverici orqanın xalqın milli maraqlarına uyğun çevik və işlək fəaliyyətini təmin etmişdir.\nÜmummilli lider böyük hakimiyyət ustadı kimi bütün dövlət hakimiyyəti orqanlarının, o cümlədən parlamentin işini xalqın iqtisadi və sosial-mədəni tərəqqisinə, milli dirçəliş siyasətinin reallaşmasına yönəltmişdir. Xüsusi xatırlatmaq lazımdır ki, bu gün Milli Məclisin yerləşdiyi əzəmətli bina da məhz ulu öndər Heydər Əliyevin respublikaya rəhbərliyinin birinci dövründə - keçmiş ittifaqda analoqu olmayan memarlıq üslubunda inşa edilmişdir. 1991-ci ildə Azərbaycan özünün dövlət müstəqilliyini elan etsə də, yalnız 1993-cü ildə ümummilli lider Heydər Əliyevin xalqın təkidli tələbi ilə hakimiyyətə gəlişi ilə Azərbaycan cəmiyyətində dövlətçilik ideyalarının bərqərar olması fundamental mahiyyət kəsb etməyə başlamışdır. Bu mərhələdən etibarən respublikada müstəqil dövlət təsisatları formalaşmış, ilk müstəqil milli Konstitusiya qəbul olunmuş, parlamentə ilk seçkilər keçirilmişdir. Bütün bunlar respublikamızın demokratik və hüquqi inkişafında keyfiyyətcə yeni mərhələnin əsasını qoymuşdur.\n15 İyun 1993-cü il Heydər Əliyevin Azərbaycan Respublikası Ali Sovetinin sədri seşilməsi Milli Qurtuluşumuzun başlanğıc günü idi. Məhz bu günkü firavan həyat tərzimiz həmin gündən qaynaqlanır. Heydər Əliyev Ali Sovetin sədri kimi ilk gündən parlamentarizm ənənələrinə sadiq qalaraq aşkarlıq prinsipinə üstünlük verdi. Milli Məclisin iclasları, mətbuat konfransları, respublika əhəmiyyətli müşavirələr birbaşa yayımla televiziya ekranlarına verildi. Ölkədəki vəziyyət olduğu kimi xalqa çatdırıldı. Həmin gün parlamentin tarixi iclasında Heydər Əliyev çıxış etdi: “Azərbaycan Respublikasının bugünkü ağır, mürəkkəb və gərgin vəziyyətini tam məsuliyyətlə dərk edirəm. Bu vəzifəni öz üzərimə götürərək öz məsuliyyətimi anlayıram və bunların hamısını rəhbər tutaraq əlimdən gələni edəcəyəm. Ali Sovetin sədri kimi Azərbaycan xalqının tarixi nailiyyəti olan Azərbaycan Respublikasının dövlət müstəqilliyini qorumağı, möhkəmləndirməyi, inkişaf etdirməyi özüm üçün əsas vəzifələrdən biri hesab edirəm. Azərbaycan respublikasının dövlət müstəqilliyi 1918-ci ildə yaranmış ilk Azərbaycan Demokratik Respublikasının ənənələri əsasında, müasir tələblərlə, dünyada gedən proseslərlə bağlı olaraq təmin olunmalıdır. Bu sahədə mən daim çalışacağam və heç kəsin şübhəsi olmasın ki, ömrümün bundan sonrakı hissəsini, harada olursa-olsun yalnız və yalnız Azərbaycan Respublikasının müstəqil dövlət kimi inkişaf etməsinə həsr edəcəyəm. Bununla əlaqədar olaraq bildirmək istəyirəm ki, mənim fikrimcə, Azərbaycan Respublikası, bundan sonra onun başına nə gəlirsə-gəlsin, müstəqilliyini itirməyəcək, yenidən heç bir dövlətin tərkibinə daxil olmayacaq, heç bir başqa dövlətin əsarəti altına düşməyəcək.” 1993-cü il oktyabrın 10-dan 2002-ci il dekabrın 30-dək Milli Məclis tərəfindən qəbul edilmiş 1715 qanun və qərardan 975-i Prezident Heydər Əliyevin təşəbbüsü ilə qəbul edilmişdir. Qəbul olunan bu hüquqi, demokratik, dünyəvi dövlətin və vətəndaş cəmiyyətinin, bazar iqtisadiyyatının hüquqi bazasının yaradılmasında mühüm rol oynadı. 1998-ci ildə Heydər Əliyevin təşəbbüsü ilə Şərq aləmində ilk demokratik respublika quran Azərbaycan bu dəfə də ilk dəfə olaraq ölüm cəzasını ləğv etdi. Bu İnsan hüquq və azadlıqlarına dövlət səviyyəsində göstərilən diqqətin bariz nümunəsi idi. 1998-ci ildə Heydər Əliyevin təşəbbüsü ilə Şərq aləmində ilk demokratik respublika quran Azərbaycan bu dəfə də ilk dəfə olaraq ölüm cəzasını ləğv etdi. Bu İnsan hüquq və azadlıqlarına dövlət səviyyəsində göstərilən diqqətin bariz nümunəsi idi. Bu dövrdə artıq parlament Avropa məkanına inteqrasiya sahəsində çox vacib qanunlar qəbul etmişdir. Bunların arasında “Azərbaycan Respublikasının İnsan hüquqları üzrə müvəkkili (ombudsman) haqqında”, “Azərbaycan Respublikasında insan hüquq və azadlıqlarının həyata keçirilməsinin tənzimlənməsi haqqında”, “ Nazirlər kabinetinə Azərbaycan Respublikasının Milli Məclisi tərəfindən etimad məsələsinin həll edilməsi hüququnun əlavə təminatları haqqında” Konstitusiya qanunları kimi çox mühüm sənədlər var idi. 2002-ci ildə Konstitusiyaya edilmiş dəyişikliklərə əsasən vətəndaşlara Ombudsmana, Konstitusiya məhkəməsinə müraciət etmək hüququ verildi. Milli Məclisin səlahiyyətləri dəqiqləşdirilərək ona Ombudsmanın seçilməsi, Apelyasiya Məhkəməsinə hakimlərin təyin olunması hüququ verildi. Bu dəyişikliklərin bir qrupu məhkəmə hakimiyyətinin rolunun artırılması, Prokurorluğa qanunvericilik təşəbbüsü hüququnun verilməsi ilə bağlı idi.\nMüstəqil Azərbaycanın xarici siyasət strategiyasında parlament diplomatiyası mühüm yer tutur. Bu siyasətin məntiqi nəticəsi kimi bu gün Milli Məclis respublikanın iştirak etdiyi bir sıra nüfuzlu beynəlxalq qurumların parlament məclislərinin, o cümlədən Avropa Şurası Parlament Assambleyasının, Parlamentlərarası İttifaqın, ATƏT Parlament Assambleyasının, Qara Dəniz İqtisadi Əməkdaşlığı Parlament Məclisinin, MDB-nin Parlamentlərarası Assambleyasının, TÜRKPA, GUAM Parlament Assambleyasının, İslam Konfransı Təşkilatı Parlament Məclisinin tam hüquqlu üzvüdür, Avropa Parlamenti və Şimali Atlantika Parlament Assambleyası ilə yaxından əməkdaşlıq edir. Milli Məclisdə dünyanın 60-dan çox ölkəsinin parlamenti ilə əlaqələr üzrə işçi qrupları yaradılmış və qruplar fəaliyyəti ölkənin xarici siyasətinə öz töhvəsini verir. Çağdaş Azərbaycan Prlament diplomatiyasının ən böyük uğuru cənab İlham Əliyevin millət vəkili, AŞPA-da Azərbaycan nümayəndə heyətinin rəhbəri kimi AŞPA sədrinin müavini və büro üzvü seçilməsi faktı olmuşdur. Erməni diasporasının mütəşəkkil və güclü fəaliyyəti dövründə bu cür uğur diplomatiya tarixinin ən yadda qalan və fəxarətli hadisəsi oldu. Məhz bundan sonar AŞPA-da və digər beynəlxalq parlament təşkilatlarında Azərbaycanın xeyrinə bir çox qərarlar qəbul edilmişdir. Bu gündə president İlham Əliyev parlamentin fəaliyyətini dəyərləndirir və onun fəaliyyətini güclənməısi üçün öz töhfəsini verir. 2008-ci ildə Azərbaycan Parlamentinin yaranmasının 90-cı ildönümündə iştirak edən və dərin nitq söyləyən dövlət başçısı İlham Əliyev Azərbaycan Respublikası Milli Məclisinin hüquq dövlət quruculuğu sahəsindəki fəaliyyətini yüksək qiymətləndirmişdir. Məhz president İlham Əliyevin təşəbbüsü ilə Azərbaycan Respublikası Milli Məclisinin inzibati binası əsaslı şəkildə ən müasir səviyyədə təmir edilmiş, infrastrukturu yeniləşdirilmiş, bir sözlə, deputatların səmərəli və normal fəaliyyəti üçün bütün zəruri tədbirlər həyata keçirilmişdir.\nÜmumiyyətlə, Milli Məclisin fəaliyyət tarixini araşdırdıqda, görürük ki, qanunvericilik beynəxalq hüquqa uyğunlaşdırılmaqla yanaşı milli mənəvi dəyərləri əsas kimi qəbul edilir. Eyni zamanda, qanunlarda cəzaların hümanistləşdirilməsi, sosial yönümlülük, xarici ölkələrin parlamentarilərı ilə qarşılıqlı əaqələr və Ermənistan tərəfindən işğal olunmuş torpaqlarımızla bağlı problemləri beynəlxalq tribunalara çıxartmaq parlament fəaliyyətinin prioritet istiqamətləridir. Azərbaycan Respublikasının vitse-prezidenti xanım Mehriban Əliyevanın parlament fəaliyyəti Milli Məclis tarixində xüsusi rolu vardır. Mehriban xanım millət vəkili olduğu ərəfədə seçicilərə olan diqqət və qayğısı, qanunvericilik təşəbbüsü ilə parlament mədəniyyətinin inkişafına yeni töhvələr vermişdir. Onun Azərbaycan xalqını beynəlxalq aləmdə layiqli təmsilçiliyi, Azərbaycan xalqının həqiqətlərini dünya ictimaiyyətinə çatdırması, şəxsi nüfuzu və fəaliyyəti ilə ölkəmizin xeyrinə beynəlxalq qərarların qəbul olunmasındakı xidmətləri parlament tarixinin möhtəşəm səhifələrindəndir.\nBütün bunlar göstərir ki, Azərbaycan Xalq Cümhuriyyəti dövründə formalaşmış parlamentarizm ənənələri keyfiyyətcə yeni mərhələdə yaşayır, inkişaf edir, ölkəmizin tərəqqisinə, yüksəlişinə töhfə verir. Heydər Əliyevin dövlətçilik ideallarına tapınan Azərbaycan Respublikasının Milli Məclisi üzərinə düşən məsuliyyətli missiyanı uğurla yerinə yetirməyə, dövlətin və xalqın maraqlarının keşiyində layiqincə dayanmağa çalışır, habelə dövlət başçısı İlham Əliyevin rəhbərliyi altında həyata keçirilən mütərəqqi siyasi, iqtisadi və hüquqi islahatlara layiqli töhfələrini verir.\nMəqalədə Akademik R.Mehdiyevin “Demokratiya yolunda:irs haqqında düşünərkən”, tarix elmləri doktoru, professor Ə. Həsənovun “Müasir beynəlxalq münasibətlər və Azərbaycanın xarici siyasəti”, siyasi elmlər doktoru Aqiyə Naxçıvanlının “Mehriban Əliyeva: Tərəqqi və yüksəliş yolları ilə” adlı kitablarına və hüquq üzrə fəlsəfə doktor, dosent S. Mirzəyevin “Azərbaycan Xalq Cumhuriyyəti(1918-1920)”, “Heydər Əliyev və Azərbaycan Parlamenti” adlı məqalələrinə istinadlar olmuşdur.\nZaur Adıgözəlov, fəlsəfə doktoru\n24.08 12:44 Ədviyyatların insan sağlamlığı üçün xeyri və ziyanları\n24.08 11:38 Pilot peşə təhsili müəssisələrinin tələbələri yay təcrübəsindədir\n24.08 11:33 Məşhur rus futbolçusunda xərçəng aşkarlandı\n24.08 11:31 Ukraynadakı soydaşımız dövlət ordeni ilə təltif edilib\n24.08 10:52 Atəşkəs snayper tüfənglərlə 19 dəfə pozulub\n24.08 10:48 Muxtar respublikada ailə təsərrüfatlarının yaradılması və inkişaf etdirilməsi diqqət mərkəzindədir\n24.08 10:46 “Barselona“ “Yuventus“un futbolçusunu alır\n24.08 10:42 Tuncelidә üç terrorçu da zәrәrsizlәşdirilib\n24.08 10:30 Rәcәb Tayyib Әrdoğan avqustun 27-dә Rusiyaya sәfәr edәcәk\n24.08 10:28 Bakının yeni “Xanlar Parkı“ yaradılacaq\n24.08 10:22 İraqda terror aktı, xәsarәt alanlar var\n24.08 09:45 Ağcabədili məzunlardan 446-sı tələbə adını qazanıb\n24.08 09:41 Tokioda Yaponiyanın ən hündür göydələni inşa olunacaq\n24.08 09:29 Tramp Çindən gələn mallara olan rüsumları qaldırıb


Xətai məktəbliləri Bakı Beynəlxalq Multikulturalizm Mərkəzində olublar\nCəmiyyət 31 Mart 2016 14:14 (UTC+04:00)\nBu barədə Trend-ə BBMM-in Mətbuat xidmətindən məlumat verilib.\nBBMM-in icraçı direktoru Azad Məmmədov tədbiri açaraq məktəblilərə Azərbaycan tarixinə qanla yazılmış 31 Mart soyqırımı haqqında məlumat verib: "1918-ci il martın 31-dən başlayaraq aprelin 2-dək erməni daşnak və bolşevik dəstələri tərəfindən minlərlə azərbaycanlı qətlə yetirlib, çoxlu sayda yaşayış binaları, məscidlər yandırılıb, əhalinin əmlakı qarət edilib. Bu faciə nəticəsində Bakıda 11 mindən, Şamaxı qəzasında 16 mindən, Quba kəndlərində 2 mindən çox günahsız insan qətlə yetirilib. Daşnaklar həmin tarixdə Zəngəzur, Naxçıvan, Lənkəran, Muğan və Dağlıq Qarabağda yüzlərlə kəndi yandırıblar. Ümummilli lider Heydər Əliyevin 26 mart, 1998-ci il tarixli sərəncamına əsasən, hər il martın 31-i Azərbaycanlıların Soyqırımı Günü kimi yad edilir, dünyanın müxtəlif ölkələrində bu qanlı faciəyə həsr olunmuş tədbirlər, görüşlər keçirilir".\nİcraçı direktor sonra BBMM-in yaranması və fəaliyyəti haqqında məktəblilərə məlumat verib: "Prezident İlham Əliyevin 2014-cü il 15 may tarixli Fərmanı ilə yaradılan Mərkəzin əsas məqsədi multikulturalizmin həyat tərzinə çevrildiyi Azərbaycanın dünyaya tolerantlıq nümunəsi olaraq daha geniş tanıdılması, eləcə də ayrı-ayrı ölkələrdəki müxtəlif multikultural modellərə xas fəlsəfi, sosial, siyasi və digər aspektlərin Azərbaycan reallığında təhlili və təşviqi, Azərbaycan multikulturalizmi və tolerantlığı ənənələrini dünyada təbliğidir".\nBBMM-in Analitika şöbəsinin müdiri Nəriman Qasımzadə məktəblilərə multikulturalizmin mahiyyəti, Azərbaycan multikulturalizminin spesifik xüsusiyyətləri ilə bağlı məlumat verib.\nN.Qasımzadə vurğulayıb ki, multikulturalizmi başlıca siyasi prioritetlərdən birinə çevirən dövlətimiz ölkəmizdə tarixən mövcud olan çoxmədəniyyətlilik situasiyasının dayanıqlığını təmin etməklə yanaşı bunun dünya siyasətinə dəyərli bir töhfə olaraq təqdim edilməsi istiqamətində əhəmiyyətli təşəbbüslər irəli sürür, mühüm layihələr həyata keçirir.\nCanlı dialoq şəraitində keçən görüşdə şagirdlər multikulturalizm və tolerantlıq ənənələri ilə bağlı fikir və düşüncələrinin bölüşüblər.


Azərbaycanın vergi sistemindəki islahatların miqyası və templəri Litvanı heyran edir - Dövlət Vergi Müfəttişliyinin rəhbəri Modestas Kaseliauskas (MÜSAHİBƏ)\nBiznes və iqtisadiyyat xəbərləri 6 May 2011 16:16 (UTC+04:00)\nAzərbaycan, Bakı, 6 may /Trend, müxbir İ.Xəlilova/\nAzərbaycan xarici ölkələrin vergi administrasiyaları ilə ikitərəfli münasibətləri genişləndirir. Litva ilə vergiqoyma sahəsində əməkdaşlıq perspektivlərinin, hüquqi bazanın genişləndirilməsi və qarşılıqlı təcrübə mübadiləsinin müzakirəsi məqsədilə Litva Maliyyə Nazirliyi yanında Dövlət Vergi Müfəttişliyinin rəhbəri Modestas Kaseliauskasın başçılıq etdiyi nümayəndə heyəti Bakıdadır. Səfər zamanı Azərbaycan və Litva arasında vergi sahəsində texniki əməkdaşlıq haqqında saziş imzalanıb.\nTrend-in Litva Maliyyə Nazirliyi yanında Dövlət Vergi Müfəttişliyinin rəhbəri Modestas Kaseliauskas ilə müsahibəsini təqdim edirik:\nBelə formatda keçirilən görüşlərin Azərbaycan və Litva arasında qarşılıqlı münasibətlərin inkişafında və genişləndirilməsində rolu necə qiymətləndirirsiniz?\n- Bunlar çox mühüm görüşlərdir, eləcə də sazişin imzalanması böyük əhəmiyyətə malikdir, çünki bütün bunlar təkcə yüksək səviyyədə deyil, həm də təşkilatlarımız və konkret mütəxəssislər səviyyəsində əməkdaşlığa təkan verir. Ümumilikdə Litvanın siyasəti "hər iki ayaq üstə" möhkəm dayanmaqdan ibarətdir: ayağımızın biri qərb tərəfdə, digəri şərq tərəfdədir. Biz bilmək istəyirik ki, qərbdə və şərqdə nə baş verir.\nAzərbaycan və Litva arasında investisiya əməkdaşlığını necə qiymətləndirirsiniz və vergi sahəsində ümumilikdə imzalanan dörd saziş qarşılıqlı investisiyaların genişlənməsinə nə dərəcədə xidmət edəcək?\n- Onlar investisiyaların inkişafına xidmət edir. Güman edirəm ki, biznes səviyyəsində investisiya və digər qoyuluşların mübadiləsi artır, bugünkü kimi sazişlərin imzalanması isə investisiya qoyuluşlarının qorunmasına və qanunvericiliyi pozmayan, qanun əsasında öz bizneslərini qurmaq istəyən bütün vergi ödəyicilərinin müdafiəsinə xidmət edir.\nHazırda xidmətlər tərəfindən daimi əsasda informasiya mübadiləsi aparılır və bu proses getdikcə daha intensivləşir. Güman edirəm ki, bu, Litvada düzgün biznes aparan vergi ödəyicilərinə də fayda gətirir.\nAzərbaycan investorlarının Litvada fəaliyyəti üçün hansı vergi üstünlükləri tətbiq edilib?\n- Litvada bütün investorlar üçün ümumi qaydalar qüvvədədir.\nCümə axşamı Bakıda Azərbaycan və Litvanın vergi administrasiyaları arasında texniki əməkdaşlıq haqqında imzalanan saziş vergitutma sahəsində qarşılıqlı münasibətlərə nə dərəcədə təsir göstərəcək?\n- Hesab edirəm ki, ölkələrimiz arasında əməkdaşlıq praktiki mərhələyə - konkret layihələrdə əməkdaşlığa keçməlidir. Xüsusilə, bizim Avropa İttifaqının maliyyələşdirdiyi layihələrdə təcrübə mübadiləsi aparmaq imkanımız var. Ölkələrimiz bir-birindən öyrənə bilər və konkret layihələr üzrə təcrübəni tətbiq edə bilərlər. Litva həmişə bu sahədə istənilən yardımı göstərməyə hazırdır.\nİlin sonunadək iqtisadi əməkdaşlıq üzrə Azərbaycan-Litva hökumətlərarası komissiyasının ikinci iclasının keçirilməsi gözlənilir. Bu iclasdan hansı gözləntiləriniz var və Siz onun ölkələrin ikitərəfli əməkdaşlığının inkişafında rolunu necə qiymətləndirirsiniz?\n- Komissiyanın rolunu mən birmənalı olaraq müsbət qiymətləndirə bilərəm, çünki ölkələrimiz arasında münasibətlər çox sürətli, hərtərəfli və səmərəli inkişaf edir, rəhbər, məmur və siyasətçilərin müxtəlif səviyyələrdə çoxlu görüşləri keçirilir.\nSiz Azərbaycanın vergi sistemi ilə nə dərəcədə yaxından tanış ola bildiniz?\n- Biz artıq ikinci gündür ki, Azərbaycanın vergi sistemi ilə tanış oluruq, lakin bu bizim ilk tanışlığımız deyil. Biz dəfələrlə beynəlxalq səviyyələrdə - iki dəfə yüksək səviyyədə görüşmüşük və Azərbaycanın vergi sisteminin uğurları barədə bilirik. Mən özüm 12 ildir vergi orqanlarında çalışıram və 6 ildir ki, Litvanın Vergi Müfəttişliyinə rəhbərlik edirəm. Odur ki, vəziyyəti qiymətləndirə bilərəm. Məndə həm islahatların miqyası, həm də tempi heyran edir. Əgər konkret danışsaq, sizdə iri vergi ödəyicilərilə iş üzrə çox güclü departament var ki, o, tərkibinə, funksiyalarına və texniki təminatına görə Avropa səviyyəsinə uyğundur.\nHabelə telefon xidmətiniz yaxşı işləyir. Onun işi müasir idarəetmə prinsipləri üzrə qurulub. Sizin yeni yaradılan İT sistemi yaxşı təəsürat yaradır, halbuki bizim ölkəmizdə bu sistem tədricən və hər bir funksiyası ayrı-ayrılıqda yaradılmışdır. Sizdə isə belə iri miqyaslı işlər operativ və bir layihə çərçivəsində həyata keçirilmişdir ki, bu da əlbəttə, böyük maraq doğurur.\nLitva vergi ödəmələrindən yayınmanın qarşısının alınması məsələsini necə həll edir?\n- Bu, bütün Avropa ölkələrində böyük problemdir. Bu məsələ, iqtisadi tənəzzülə məruz qalan ölkələrdə çox kəskindir. Çünki həmin ölkələrdə vergi ödəyicilərinin çoxu "kölgə iqtisadiyyatı"na keçib. Bizim Beynəlxalq Valyuta Fondu ilə əməkdaşlığa dair iki ardıcıl sessiyamız keçirilib, Litvada xüsusi "Compline Strateji" proqramı yaradılıb. Proqram dörd elementdən ibarətdir: spesifik vergi ödəyiciləri üzərində nəzarət, böhran zamanı vergi ödəyicilərinə yardımlar, böhran zamanı kommunikasiyalar və ödənilməmiş vergilərin gücləndirilmiş şəkildə toplanması.\nBiz bütün bu istiqamətlər üzrə kompleks şəkildə işləyirik. Bu proqramın həyata keçirilməsi vergi yığımlarını artırmağa imkan verib. Bunu büdcə daxilolmaları üzrə də qiymətləndirmək mümkündür. Cari ilin birinci rübü ərzində ölkə büdcəsinə vergi daxilolmaları 2010-cu illə müqayisədə 17 faiz artıb, ötən il isə vergi yığımları 2009-cu ildəkindən 6 faiz az olub.\nVergilər sahəsində Litvanın Azərbaycan təcrübəsindən tətbiq etmək istədiyi istiqamətlər varmı?\n- Belə istiqamətlər var. Məsələn, Azərbaycan "bir pəncərə" sisteminin fəaliyyətində bizi qabaqlayır, çünki indi bizim ölkəmizdə bu cür sürətlə biznesə başlamaq mümkün deyil və ölkənizdəki kimi belə mükəmməl proses yoxdur.\nAzərbaycanın Vergilər Nazirliyi ilə gələcək əməkdaşlıq üçün hansı istiqamətlər müəyyən edilib?\n- Ölkələrimizin vergi administrasiyaları arasında gələcək əməkdaşlıq texniki səviyyədə təcrübə mübadiləsi ola bilər. Hesab edirəm ki, Azərbaycana ölkəmizdə ümumi bəyannamə sisteminin necə işləməsi, eləcə də vergi ödəyicilərinə xidmət sahəsi maraqlı ola bilər, çünki bu sahədə bizdə bəzi maraqlı işlər var. Əlbəttə ki, "kölgə iqtisadiyyatı" ilə mübarizə sahəsində əməkdaşlıq davam etdiriləcək. Düşünürəm ki, konkret işlər görüləcək, vergi ödəyiciləri haqqında konkret informasiya mübadiləsi aparılacaq.\nAzərbaycan haqqında hansı təəssüratlarınız var? Hazırkı səfərdən sonra ölkəmiz haqqında təsəvvürləriniz nə dərəcədə dəyişdi?\n- Azərbaycan çox sürətlə inkişaf edən ölkədir. Burada hətta havada enerji hiss olunur, hər şey hərəkət edir, hər şey fırlanır, fəal quruculuq gedir.


Kimin ad günüdü bu gün.. » wWw.Qadinlar.Biz ~ Qadınlar Bir Incidir! Populyar Qadın Saytı\nKimin ad günüdü bu gün..\nTarix: 7-08-2014, 00:30\nSəs ver: Ay ay ayyyyyyyyy... Bir bilsəz bu gün kimin doğum günüdüüü... illər əvvəl bu gün kim dünyaya gəlib kiiiii bu gün bizim sevimlimiz olsunnn?.... Qızlaaaaaarrr hamınız onu çox istəyirsiniz məncəəə ... bilin kii, bu gün güllü18-in, canımın, əzizimin, gözəlim Qəmərimin doğum günüdü... Qəmərim, canımmmmm səni bu gözəl gündə bütün qızlar adından təbrik edirəm... sənə qadın xoşbəxtliyi, ailə səadəti və sevinc dolu günlər arzu edirəm.. O gözəl ailəndən sevgi və məhəbbət, ruzi bərəkət heç bir zaman əskik olmasın... bidənən, Vüqarın hər zaman səni çox sevsin, sənə dəyər versin, qayğına qalsın... qoy bidənənin adı gələndə gözlərin sevincdən gülsün hər zaman... Allah həyatında gözəl günlərin sayını bol eləsin... o gül balanı qorusun... sənə və bidənənə şirin bir qız övladı payı versin... sağlam və xeyirli... aminnn Canım mənimmmmm gəl arzu tut və şamları üfffləəə... inşallah Tanrı tez bir zaman da diləyini gerçəkləşdirər Vəəəəəəəə sənin üçün bişirdiyim bu gözəl tortdan kəs çay içək... ürəyim partladı daha... Gözəlim hədiyyələrimizi qəbul elə... öpürük səniiiii :kiss_mini


Kreml Kiyevin Donbassda Rusiya pasportunu tanımamaq planları ilə bağlı açıqlamalarına cavab verib\n08 May 2019, 15:46 (GMT +4)\nBakı, 8 may, SalamNews. Rusiya prezidentinin sözcüsü Dmitri Peskov, Ukrayna hökumətinin tanınmamış "Donetsk və Luqansk respublikaları" sakinlərinə Rusiya tərəfindən veriləcək pasportları qanunsuz və etibarsız sayacağı barədə açıqlamasını şərh edib.\nPeskov, "Kiyev belə bir addım atarsa Kremlin cavabı nə olacaq" sualını cavablandırarkən deyib: "Kreml, prezidentin sərəncamına əsasən istəyən sakinlərə pasport verməyə davam edəcək".\nSalamNews "RT"yə istinadən xəbər verir ki, aprelin 24-də Rusiya lideri Vladimir Putin Donbassın müəyyən bölgələrinin sakinlərinə vətəndaşlığın verilməsi prosesinin asanlaşdırılmasına dair fərman imzalayıb.


16 Iyul 2021 | 16:39\nBu gün 44 günlük Vətən müharibəsində şəhidlik zirvəsinə yüksəlmiş Nəqliyyat, Rabitə və Yüksək Texnologiyalar Nazirliyinə məxsus “Azərpoçt” MMC-nin əməkdaşı Rəşad İlqar oğlu Rəhimovun ad günüdür.\nPressa.az xəbər verir ki, bu münasibətlə şəhidin ailə üzvləri, dostları və iş yoldaşları məzarını ziyarət edib. Şəhidin ruhuna dualar oxunub, əziz xatirəsi ehtiramla yad edilib.\nBildirilib ki, R.Rəhimovun vətənə böyük sevgisi olub. Torpaqlarımızı azad görmək arzusu ilə yaşayıb. Vətən müharibəsi başlayan ilk gündən könüllü olaraq döyüşlərdə iştirak edib. Müharibənin ilk günündən düşmənin müdafiə xəttinin yarılmasında qəhrəmanlıqla döyüşüb.\nR.Rəhimov 16 iyul 1985-ci ildə Tərtər şəhərində anadan olub. 2006-cı ildə Ali məktəbi bitirdikdən sonra könüllü olaraq Azərbaycan Silahlı Qüvvələrinin Təlim Tədris Mərkəzinə daxil olub və kursu uğurla başa vuraraq leytenant rütbəsi alıb. Zabit və tağım komandiri kimi xidmət göstərib. 2008-ci ildə ehtiyata buraxılıb. 2010-2011-ci illərdə Hərbiləşdirilmiş Mühafizə İdarəsində, 2011-ci ildən isə “Azərpoçt”da fəaliyyət göstərib.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqları icra edərək vəzifə borcunu şərəflə yerinə yetirən R.Rəhimov Zəngilan, Qubadlı, Şuşa istiqamətlərdə gedən döyüşlərdə şücaət göstərib.\nR.Rəhimov 2020-ci il noyabrın 9-da Şuşa uğrunda gedən döyüşlərdə qəhrəmancasına şəhid olub. Şəhidimiz 2-ci Fəxri Xiyabanda dəfn olunub.\nPrezident İlham Əliyevin sərəncamına əsasən R. Rəhimov ölümündən sonra “Vətən uğrunda”, “İgidliyə görə”, “Füzulinin azad olunmasına görə”, ”Qubadlının azad olunmasına görə” və “Şuşanın azad olunmasına görə” medalları ilə təltif edilib.


Uşaqlığın inkişaf anomaliyaları haqqında I Med-portal.az\nƏsas səhifə / Qadın xəstəlikləri / Uşaqlığın inkişaf anomaliyaları\nOxuma vaxtı: 13 dəq Oxunma sayı: 2880\nUşaqlığın inkişaf anomaliyaları – uşaqlığın bətndaxili dövrdə inkişaf pozğunluqları nəticəsində yaranan lokalizasiya, forma, ölçü və ya nisbətinin dəyişilməsidir. Əksər hallarda reproduktiv sistemin funksional pozğunluqları ilə müşayiət olunur və digər cinsiyyət orqanlarının inkişaf qüsurları ilə müştərək şəkildə inkişaf edir. Bu patologiya sonsuzluq, hamiləliyin sona catdırılmaması və hamiləlik ağırlaşmalarına səbəb ola bilər. Bir sıra hallarda uşaqlığın inkişaf anomaliyaları simptomsuz gedişə malik olur. Diaqnoz şikayətlər, anamnez, ginekoloji və digər əlavə nüayinələrin nəticələrinə əsasən qoyulur. Müalicə üsulu qüsurun növü və ağırlıq dərəcəsinə əsasən təyin olunur.\nUşaqlığın inkişaf anomaliyalarının yaranma səbəbləri\nUşaqlığın inkişaf anomaliyalarının növləri və əlamətləri\nUşaqlığın inkişaf anomaliyalarının müalicəsi\nUşaqlığın inkişaf anomaliyaları zamanı proqnoz\nUşaqlığın inkişaf anomaliyaları barədə ümumi məlumat\nUşaqlığın inkişaf anomaliyaları – bətndaxili inkişafın pozğunluqları nəticəsində orqanın anatomik quruluşunun dəyişilməsidir. Qadın cinsiyyət orqanlarının anadangəlmə anomaliyalarının 1-2%-ni təşkil edir. Təzahür əlamətləri və funksional pozğunluqların dərəcəsinə görə fərqlənir. Əksər hallarda uşaqlıq yolu və fallopiya borularının inkişaf qüsurları ilə müştərək şəkildə inkişaf edir. Uşaqlığın inkişaf anomaliyaları çox vaxt simptomsuz gedişə malik olur və yalnız USM və ya ginekoloji müayinə zamanı aşkar olunur. Bu patologiya aybaşı siklinin pozulması, sonsuzluq və hamiləliyin axıra çatdırılmamasına səbəb olur. Uşaqlığın inkişaf anomaliyaları hamiləlik və doğuş ağırlaşmalarının yaranma ehtimalını artırır. Müalicə ginekologiya sahəsinin mütəxəssisləri tərəfindən aparılır.\nUşaqlığın inkişaf anomaliyalarının səbəbləri\nUşaqlıq qoşa müller kanallarının öz aralarında birləşmiş orta hissəsindən formalaşır. Kanallar hamiləliyin ilk ayında yaranır, onların birləşməsi hamiləliyin ikinci ayına təsadüf edir. Kanalların aşağı hissələri birləşərək, uşaqlıq yolu əmələ gətirir, yuxarı hissəsi isə birləşməyərək, fallop borularına transformasiya olunur.\nBitişmə prosesinin pozulması uşaqlığın inkişafının hissəvi və ya tam duplikasiya kimi müxtəlif anomaliyalarına səbəb olur. Kanallardan birinin inkişafdan qalması orqanın asimmetriyası ilə müşayiət oluna bilər. Bu patologiyaların ən çox yayılmış formasına inkişaf etməkdə olan endokrin və reproduktiv sistemlərin qarşılıqlı tənzimi prosesinə neqativ təsirlər nəticəsində yaranan uşaqlığın natamam inkişafı aiddir. Uşaqlığın inkişaf anomaliyaları hamiləliyin müxtəlif dövrlərində əlverişsiz amillərin təsirindən yaranır. Anadangəlmə qüsurun forma və ağırlıq dərəcəsi bu amillərin təsirinin hamiləliyin hansı dövrünə təsadüf etməsindən asılıdır. Uşaqlığın inkişaf anomaliyalarının yaranmasına səbəb olan əlverişsiz amillərə hamilələrin bakterial və virus infeksiyaları, endokrin və somatik xəstəliklər, mübadilə pozğunluqları, genetik anomaliyalar, peşə zərərləri, bəzi dərman vasitələrinin qəbulu, narkomaniya, alkoqolizm, ağır psixoloji stresslər, natamam qidalanma və əlverişsiz ekologiya şəraiti aiddir.\nUşaqlığın inkişaf anomaliyalarının növ və əlamətləri\nİkibuynuzlu uşaqlıq müller axacaqlarının orta hissəsinin tam birləşməməsi nəticəsində formalaşır. İki boşluq və bir boyundan ibarət olur. Nadir hallarda normal bir uşaqlıq yolu və ya hissəvi arakəsməsi olan uşaqlıq yolu ilə birləşən iki boşluğu olur. Uşaqlığın inkişaf anomaliyalarının 20%-də tam ikibuynuzlu uşaqlıq – iki ayrı boşluqlu orqan aşkar olunur. Natamam ikibuynuzlu uşaqlıq ürəyin simvolik şəklinə bənzəyir, ümumi boşluq və az və ya çox nəzərəçarpan çıxıntı ilə ikiyə bölünmüş dibə malik olur.\nTəkbuynuzlu uşaqlıq müller axacaqlarından birinin inkişafının ləngiməsi və ya dayanması, digərinin isə normal inkişafı nəticəsində yaranır. Uşaqlığın Müller axacaqlarının inkişafının pozulması nəticəsində yaranan anomaliyalarının təxminən 13%-ni təşkil edir. 50% hallarda bu patologiyaya sidikçıxarıcı sistemin anadangəlmə qüsurları ilə müştərək şəkildə rast gəlinir. Uşaqlığın inkişafının bu anomaliyasının 4 forması ayırd edilir: rudimentar buynuzsuz; boşluqsuz buynuzlu; boşluğu uşaqlıq boşluğu ilə birləşən buynuzlu; izoləolunmuş boşluğu olan buynuzlu.\nAdətən birincili alqomenoreya ilə müşayiət olunur, amenoreya və ya uşaqlıq qanaxmalarına da rast gəlmək olar. Uşaqlığın inkişafının bu anomaliyalarından əziyyət çəkən bəzi xəstələr cinsi akt zamanı ağrıdan şikayətlənirlər. Xəstələrin bir qismində sonsuzluq müşahidə olunur. Digər qadınlarda hamiləlik mümkündur, lakin hestasiyanın sonu uşaqlığın ölçülərindən asılıdır. Statistikaya görə 50% hallarda hamiləlik spontan düşüklə nəticələnir.\nVaxtından əvvəl doğuş halları uşaqlığın bu inkişaf anomaliyaları olan xəstələrin 15%-də rast gəlinir. Dölün yaşama qabiliyyəti təxminən 40% təşkil edir. Əksər hallarda bətndaxili inkişafın ləngiməsi və qeyri-düzgün doğuş gəlişi hallarına rast gəlinir. Təkbuynuzlu uşaqlıq zamanı təhlükəli vəziyyət uşaqlıq boşluğu ilə birləşməyən buynuzda qanın toplanılması zamanı yarana bilər. Bu anomaliyanın daha bir təhlükəli halı rudimentar buynuzda baş tutan hamiləlikdir. Buynuzun kiçik ölçülü olması belə hamiləliklərin uşaqlığın cırılması və güclü qanaxmalarla nəticələnməsinə səbəb olur.\nUşaqlığın inkişaf anomaliyalarının xüsusiyyətlərini dəqiqləşdirmək üçün invaziv müayinə üsullarından –histeroskopiya və laparoskopiyadan eyni zamanda istifadə olunur. Bu üsullar uşaqlığın boşluğunun forma, həcmi və vəziyyətini qiymətləndirməyə, bitişməyən buynuzun olmasını təyin etməyə fallopiya borularının yanaşı gedən patologiyaları və digər pozğunluqların olmasını aşkar etməyə kömək edir. Qeyri-travmatik MRT və dəqiq USM invaziv müayinələrin müasir alternativ formasıdır.\nAgeneziya (uşaqlığın tam yoxluğu) nadir patologiya sayılır, əsasən çoxsaylı anadangəlmə qüsurları olan dölün yarılması zamanı aşkar olunur.\nYəhərəbənzər uşaqlıq uşaqlığın inkişaf anomaliyalarının 23%-ni təşkil edir, dib hissəsində, yəhərəbənzər dərinliklə müşahidə olunur. Tam və ya hissəvi uşaqlıqdaxili arakəsmə ilə ayrıla bilər. Əksər hallarda simtomsuz gedişə malik olur. Bəzi xəstələrdə hamiləliyin normal gedişi və doğuşun müvəffəqiyyətlə başa çatdırılması qeyd edilir. Digər hallarda bu anomaliyalar zamanı hamiləliyin axıra çatdırılmaması, dölün çanaq gəlişi, ciftin patologiyası, vaxtından əvvəl doğuş, zəif və ya diskoordinasiyalı doğuş fəaliyyətinə rast gəlinir. Uşaqlığın bu inkişaf anomaliyasının diaqnozu USM, histeroskopiya, MRT və digər instrumental müayinələrin nəticələrinə əsasən qoyulur.\nUşaqlıq və uşaqlıq yolunun ikiləşməsi – qadın cinsiyyət orqanlarının duplikasiyasının ən çox rast gəlinən formasıdır. Uşaqlığın bu inkişaf anomaliyalarının ən geniş yayılmış forması uşaqlıq və uşaqlıq yolunun eyni zamanda ikiləşməsidir, nadir hallarda umumi uşaqlıq yolu olan iki uşaqlıq aşkar olunur. Orqanlar adətən bir-birinə az və ya çox söykənmiş, yaxud da hissəvi yapışmış olur. Bundan əlavə sidik kisəsilə ayrılmış iki uşaqlığın olması halları da mümkündür. Bu anomaliya zamanı orqanların yetişmə dərəcəsi fərqli olur: hər iki tərəfdə eyni dərəcədə inkişaf etmiş uşaqlıq və inkişaf etmiş uşaqlıq yolu və ya orqanların bir tərəfdə tam inkişaf etdiyi halda, digər tərəfdə rudimentar formada qalması. Qoşa orqanların hər ikisinin normal inkişafı zamanı aybaşı və hamiləlik istənilən uşaqlıqda baş verə bilər. İki uşaqlıq yolunun olması ginekoloji müyinə zamanı aşkarlanır. Diaqnozun təsdiqlənməsi üçün USM, histeroskopiya və digər müayinələr təyin olunur.\nUşaqlığın hipoplaziyası – uşaqlığın inkişafının kifayət qədər geniş yayılmış anomaliyasıdır. Uşaqlığın hipoplaziyası infantilizmin digər təzahür formaları ilə müştərək şəkildə və ya izoləolunmuş patologiya kimi inkişaf edir. Uşaqlığın cismi və boynunun ölçülərinin eyni dərəcədə azalması və ya uşaqlıq boynunun uzandığı halda cisminin kiçilməsi hallarına da rast gəlmək mümkündür. Bu anomaliya uşaqlığın vəziyyətinin pozulmaları (uşaqlığın önə və arxaya patoloji əyilməsi) ilə müşayiət olunur. Uşaqlığın hipoplaziyasından əziyyət çəkən xəstələr alqomenoreya və amenoreyadan şikayət edirlər.\nUşaqlığın bu inkişaf anomaliyasının 3 forması ayırd edilir: kiçik və ya hipoplastik uşaqlıq (orqanın uzunluğu təxminən 8 sm təşkil edir, cisim və boyun hissələrinin nisbəti dəyişilməmişdir), infantil uşaqlıq (orqanın uzunluğu 3 sm-dən çox olur, boyun hissə uzanmışdır) və rudimentar uşaqlıq (orqanın uzunluğu 3 sm-dən az olur, boyun hissənin uzunluğu uşaqlığın ümumi uzunluğunun yarısından çox olur). Rudimentar uşaqlıq funksional və qeyri-funkisoinal ola bilər. Bəzən bu anomaliya zamanı uşaqlıq boynu və ya servikal kanala rast gəlinmir. Diaqnoz ginekoloji və əlavə müayinələrin nəticələrinə əsasən qoyulur.\nUşaqlığın inkişaf anomaliyalarının müalicə sxemi ginekoloq tərəfindən anomaliyanın forması və ağırlıq dərəcəsi, xəstənin yaşı və orqanizmin ümumi vəziyyəti, onun ana olmaq arzusu və digər amillər nəzərə alınaraq fərdi şəkildə təyin olunur. Hamiləliyin uşaqlığın rudimentar buynuzunda baş verməsi, aybaşı qanının atreziyaya uğramış uşaqlıq yolu və ya uşaqlıq buynuzunun izoləolunmuş boşluğunda toplanması təcili cərrahi müdaxiləyə göstəriş hesab olunur.\nUşaqlığın inkişaf anomaliyaları zamanı planlı əməliyyata göstəriş reproduktiv funksiyanın (hamiləliyi başa çatdıra bilməmək və sonsuzluq) pozulmalarıdır. Təkbuynuzlu uşaqlığın müalicəsi zamanı rudimentar buynuzun xaric edilməsi və uşaqlıq borusunun uşaqlığın divarına fiksasiya edilməsilə aparılır. İkili və ikibuynuzlu uşaqlıq zamanı orqanın divarları daxili kənarı boyunca kəsilir, sonra isə vahid boşluq formalaşdıraraq birləşdirilir. Cərrahi müdaxilə adətən açıq yolla (Ştrassman əməliyyatı), nadir hallarda histeroskopiya ilə aparılır. Yəhərəbənzər uşaqlıq aşkar olunduqda histeroskopiya zamanı təbii yollardan keçməklə metroplastika həyata keçirilir.\nUşaqlığın inkişaf anomaliyalarının proqnozu\nProqnoz patologiyanın növü, uşaqlığın inkişaf dərəcəsi və orqanın boşluğunun həcminə əsaslanaraq verilir. Özbaşına düşüklər, hamiləliyin sona çatdırılmaması və vaxtından qabaq doğuş təhlükəsi yüksəkdir. Hestasiyanın 26-cı həftəsindən sonra hamiləliyin sona çatdırılmaması təhlükəsi yarandıqda Qeysəriyyə əməliyyatı aparılır. Digər hallarda doğuşun aparılma taktikası dölün yerləşməsi və vəziyyəti, ana orqanizmində endokrin və somatik xəstəliklərin olması və digər amillər nəzərə alınmaqla təyin olunur. Cərrahi müdaxilələrin aparılması hamiləliyin sona çatdırılması ehtimalını 30-40%-dən 90% kimi artırır. Uşaqlığın inkişafının kobud anomaliyaları və hamiləliyin sona çatdırılmaması hallarında qadın surroqat analıqdan istifadə edə bilər. ICSI, IMSI və ya PICSI üsulu ilə aparılan suni mayalanma xəstənin öz yumurta hüceyrəsi və həyat yoldaşının spermatozoidlərindən (və ya donor sperması) istifadə olunmaqla həyata keçirilir. Sonra embrion kənarda yetişdirilir, surroqat ananın seçilməsi və tam müayinəsindən sonra embrion onun uşaqlığına yeridilir.


Bayrağımız necə yaranıb? - Şanlı günün tarixçəsi - Ens.az - 4 dildə xəbərlər və ensiklopediya\nBayrağımız necə yaranıb? - Şanlı günün tarixçəsi\nDərc edildi:\t 09 noyabr 2017, 13.37 Baxış sayı: 838\nBu gün Azərbaycanda Dövlət Bayrağı Günüdür. Bayraq günü ölkəmizin hər bir yerində təntənə ilə qeyd olunur.\nQeyd edək ki, 2009-cu il noyabrın 17-də Azərbaycan Prezidenti İlham Əliyev Dövlət Bayrağı Gününün təsis edilməsi haqqında sərəncam imzalayıb. Sənəddə deyilir ki, Azərbaycan Xalq Cümhuriyyətinin yadigarı olan bu bayraq - indiki Dövlət bayrağı 1918-ci il noyabrın 9-da Azərbaycan Xalq Cümhuriyyəti Hökumətinin iclasında qəbul edilib.\nSərəncama görə, həmin fakt nəzərə alınaraq hər il noyabr ayının 9-u Azərbaycan Respublikasının Dövlət Bayrağı Günü elan olunub.\nDövlətimizin müstəqilliyinin, suverenliyinin rəmzi olan bayrağın təsis edilməsi birdən-birə baş verməyib, bunun zəngin tarixçəsi var.\nTarix elmləri üzrə fəlsəfə doktoru Nəsiman Yaqublu AzVision.az-a deyib ki, Azərbaycan bayrağı ilk dəfə 1918-ci ilin noyabrın 9-da rəsmi olaraq elan edilib. Nazirlər Şurasının 1918-ci ildə iki qərarı elan olunub: birinci qərar mətbuatda senzuranın aradan qaldırılması, ikinci qərar isə 3 rəngli dövlət bayrağı haqqında olub.\nHəmin vaxta qədər biz qırmızı rəndə olan və səkkiz guşəli bayrağı dövlət bayrağı kimi istifadə edirdik. Bayrağımızın qərarlaşma tarixi buradan başlayır. Dövlət bayrağının siyasi mənasını Məmməd Əmin Rəsulzadə verib. İdeya və fikir kimi Əli bəy Hüseynzadə “Füyuzat” jurnalında ilk dəfə olaraq islamçılıq, türkçülük, müasirlik məsələlərinə toxunub. Bu fikri Ziya Göyalp genişləndirib. Rəsulzadə isə ideyanı daha da dərinləşdirib. İstər Ziya Göyalpın, istərsə də Əli bəy Hüseynzadənin fikirlərində birinci yerdə mavi rəng, ikinci yerdə yaşıl rəng, üçüncü yerdə müasirlik rəmzi olan qırmızı rəng yer alırdı. Rəsulzadə bu düsturu pozdu. O, qırmızı rəngi ikinci yerə, yaşıl rəngi isə üçüncü yerə qoydu. Rəsulzadə yazırdı ki, biz bütün dünya dövlətlərinə sübut etməliyik ki, müasir, çağdaş dövlət qururuq.\nOna görə də bizim bayrağımızda qırmızı rəngin yeri dəyişdirildi. Yaşıl rəngi ikinci yerə qoysaydıq, belə çıxacaqdı ki, islam və dini dövlət qururuq. Amma Rəsulzadə dedi ki, biz islam deyil, müasir, Avropa dövləti qururuq. Buna görə də belə yerdəyişmə oldu. Rəsulzadə bu addımını 1915-ci ildə rəsmi şəkildə öz yazılarında əsaslandırmışdı.\nN.Yaqublu Rəsulzadənin 1915-ci ilin oktyabrın 2-də “Açıq söz” qəzetində nəşr olunan məqaləsini xatırladıb:\n-Məqalənin adı belə adlanırdı: “Tutacağımız yol”. 1916-cı ildə isə həmin məqalənin adını belə yazmışdı: "Tutduğumuz yol". Orada yazırdı ki, bizim tutduğumuz yol nə yol olmalıdır? Biz hansı yolu tutmalıyıq? Özü də cavab verirdi: “Biz müasirləşmək, yeniləşmək, əsrləşmək yolunu tutmalıyıq. Çünki bütün bəşəriyyət müasirləşməyə, əsrləşməyə gedir. Biz də o yolla getməliyik. Əks halda biz o biri millətlərdən geri qalacağıq”.\n3 rəngli bayrağımız ilk dəfə 1918-ci ilin noyabrın 16-da İranın Ənzəli şəhərindən Bakıya gələn general Tomsonun qarşılanma mərasimində istifadə olunub. Bunun başqa mənaları vardı. Çünki ingilislər bizim əvvəlki bayrağımıza etinasız yanaşırdılar. Deyirdilər ki, bu, türk bayrağıdır, Türkiyənin formalaşdırdığı dövlətdir.\nBayrağı dəyişməklə onlara sübut etmək istəyirdik ki, bizim qurduğumuz dövlət Türkiyənin qurduğu dövlət deyil. Bayrağı fərqli etdik ki, onları inandıraq.\n1918-ci ilin dekabr ayında Azərbaycan parlamentini formalaşdıran zaman Bakıda yaşayan ruslar və ermənilərin təhriki ilə genral Tomson qərar vermişdi ki, bayraq iclas olmayanda binanın üzərindən götürülsün. Deməli, həftənin birinci, dördüncü günləri indiki Əlyazmalar İnstitutunda Azərbaycan parlamentinin iclasları keçirilirdi. Saat 1-də iclas başlayırdı, bayrağı taxırdılar, axşam saat 7-də iclas bitən kimi ingilislər deyirdi ki, bayraqları götürün. Rəsulzadə yazırdı: “Biz min müşkülatla bayrağı xalqımızın başı üzərində dalğalandırdıq”.\nİngilislər nə üçün müdaxilə edirdilər? 1918-ci ildə Birinci Dünya Müharibəsi bitdi. Oktyabr ayında Mudros müqaviləsi imzalandı. Həmin müqavilənin şərtlərinə görə, Bakı və Bakıətarfı ingilislərin nəzarətinə verilmişdi. Ona görə ingilislər bura gəlmişdi və müstəqil dövlət qurmağımızla razılaşmaq istəmirdilər. Biz tədricən ingilisləri inandırdıq və proses 3-4 ay çəkdi.\nQeyd edək ki, Azərbaycanda bayrağımız daim təbliğ olunur, ona sevgi aşılanır. 2007-ci ilin noyabrın 17-də Prezident İlham Əliyev Bakıda Dövlət Bayrağı meydanı yaradılması barədə sərəncam imzalayıb. Həmin sərəncama əsasən 2007 –ci ilin dekabrın 30-da Bakının Bayıl qəsəbəsində Dövlət bayrağı Meydanının təməli qoyulub.\n2010-cu ilin sentyabrın 1-də Dövlət Bayrağı Meydanının İlham Əliyevin iştirakı ilə açılışı olub. Bayrağın dayağının hündürlüyü 162 metr, bünövrəsinin diametri isə 3.2 metrdir. Qurğunun ümumi kütləsi 220 tondur. Bayrağın eni 35 metr, uzunluğu 70 metr, ümumi sahəsi 2450kv.m, kütləsi isə təqribən 350 kiloqramdır. Bayrağın dirəyi ən hündür bayraq dirəyi kimi 2010–cu ilin mayın 29-da Ginnesin Rekordlar Kitabına daxil edilib.\n11 avqust 2020, 10.27\nMüdafiə Nazirliyindən Nəcməddin Sadıqovla bağlı AÇIQLAMA\n11 avqust 2020, 18.07\n14 avqust 2020, 11.40\nKütlələrə telepatiya: zehni oxumaq üçün 5 texnologiya\n14 avqust 2020, 11.35\n14 avqust 2020, 11.25\n14 avqust 2020, 11.24\n14 avqust 2020, 10.33\nKoronavirus peyvəndi ilə bağlı ÜST-dən AÇIQLAMA\n14 avqust 2020, 10.27\n14 avqust 2020, 10.24\n14 avqust 2020, 10.17\n14 avqust 2020, 10.04\n14 avqust 2020, 10.01


Özü-Özünü Sterilizə Edən Qapı Dəstəyi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nÖzü-Özünü Sterilizə Edən Qapı Dəstəyi\nBəzi insanlar o dərəcədə təmizlik aludəçisidir ki, hər gün mikroblardan qorunmaq məqsədilə sonsuz sayda dezinfeksiya işləri aparmaqdan yorulmurlar. Bu, xüsusən də qapı dəstəyinə aiddir.\nQapı Dəstəyi Özü Öz Mikroblarını Məhv Edir?\nAmma artıq təmizlik dəlisi olanlar üçün ağıllı bir həll düşünülüb. Dizayner Çoy Bomi (Choi Bomi) problemin asan yolla həlli üçün sadə və müdrik bir konsept irəli sürüb: daima özü-özünü sterilizə edən qapı dəstəyi.\nQapı Dəstəyinin İşləmə Prinsipi\nBu qeyri-adi qapı dəstəyi ultrabənövşəyi lampa ilə təchiz edilmişdir. Lampa dəstəyi şüalandırmaqla praktik olaraq onun üzərindəki bütün mikroorqanizmləri məhv edir. Bu şüalanma prosesi fasiləsiz olaraq davam edir və yalnız kimsə dəstəyi tutduqda lampa öz fəaliyyətini dayandırır.\nBu konsepti müəllif sadəcə Door Handle With Self-sterilization System (“Özü-Özünü Sterilizə Edən Qapı Dəstəyi Sistemi”) adlandırmışd\nQapı kimi bina\n“Mən, Sən, qapı...”\n18 dekabr 2010 21:11\nne yaxsi eladir ki\n18 dekabr 2010 20:56\nEsl mene gore bir sey. Tesekkurler\nTemizlik delisi olmasam da, fikir verirem. Temizliyi cox sevirem


Bu gün Ermənistanla bağlı önəmli qərar veriləcək\n13:56 08.11.2018 (Yenilənib 13:44 08.11.2018)\nBAKI, 8 noyabr — Sputnik. Bu gün Qazaxıstanın paytaxtı Astanada Kollektiv Təhlükəsizlik Müqaviləsi Təşkilatının (KTMT) Kollektiv Təhülkəsizlik Şurasının iclası keçiriləcək. Bu barədə Sputnik Azərbaycan Rusiya KİV-nə istinadən xəbər verir.\nKollektiv Təhlükəsizlik Müqaviləsi Təşkilatı, iclas, KTMT, Ermənistan, Rusiya


yeni turkan 2 otaq , Xəzər rayonu Həyət evi satisi\nyeni turkan 2 otaq , Xəzər rayonu\nElan nömrəsi: 359563\nturkan cimerliyinden 1700 metr iceride 3.5 sot kupcali torpaqda 2 otaqli bag evi satilir ve ya avtomobille barter olunur. quyu suyu ve isigi damidir. qaz xetti 150 metrden kecir. chekmek mumkundur. 50 faiz ilkin odenisle kredit mumkundur. elave melumat ucun whats app aktivdir\nÜnvan: yeni turkan\nBaxılıb: 638 , Tarix: 10.07.2018 Göndər\nXəzər rayonu, Buzovna qəsəbəsi, Məştağa yolunda, 7 otaq\nBaku, Settar Behlulzade kucesi, dalan 11, 9 otaq , Suraxanı rayonu\nShok Marketden donende Golun ustunde, 6 otaq , Abşeron rayonu\nBakı şəhəri Suraxanı Rayonu Binə qəsəbəsi, 4 otaq\nMeden 1 korpus 9, 3 otaq , Binəqədi rayonu\nmebel temiri titan gel unvan.az kiraye evler komputer temiri heyet evi villa bineqedi r bileceri q gence torpaq sahesi 2ci el paltarlar kombi ustasi kondisioner ustasi bineqedi bineqedi yeni aftovagzal bineqedide satilan evler qizil uzuk soyuducu tezbazar.az


AzadlıqRadiosu Bakı bürosunun yenidən açılmasını tələb edir\nAvqustun 3-də məhkəmə AzadlıqRadiosunun vergi iddiası ilə bağlı şikayətinə baxacaq\nAvqustun 3-də Azərbaycan məhkəməsi AzadlıqRadiosunun ona qarşı irəli sürülmüş vergi iddialarından şikayətinə baxacaq. Bu barədə AzadlıqRadiosunun məlumatında deyilir.\nHakimiyyət 2014-cü ilin dekabrında məhz bu iddialara əsaslanaraq AzadlqRadiosunun Bakı bürosunu bağlayıb.\nAzadlıqRadisounun prezidenti Thomas Kent\n“İqtisad məhkəməsi bizə qarşı irəli sürülmüş iddiaların əsassızlığı barədə qərar çıxarmalı, prokuror ləngimədən Bakı bürosunun dondurulmuş bank hesablarının açılması, şirkətin 2014-cü ilin dekabrından müsadirə edilmiş möhür, ştamp və sənədlərinin qaytarılması, Bakı bürosu əməkdaşlarının şəxsi bank hesablarının açılması və bizim, Azərbaycan xalqına müstəqil xəbər və məlumatları çatdırmaq kimi jurnalist missiyamızı davam etdirməyimiz üçün müvafiq tədbirləri görməlidir”, AzadlıqRadisounun prezidenti Thomas Kent bildirib.\nAzadlıqRadisounun məlumatında deyilir ki, bu ilin əvvəlində Azərbaycan Ali Məhkəməsi AzadlıqRadiosunun jurnalisti Xədicə İsmayılovaya qarşı irəli sürülmüş iki ittihamı ləğv etməklə AzadlqıRadiosunun Bakı bürosuna qarşı iki iddiaya da xitam vermiş olub. Xədicə İsmayılova may ayında azadlığa buraxılıb.\nAzadlıqRadiosuna qarşı qüvvədə qalan iki iddiadan biri ABŞ-ın qeyri-mənfəət təşkilatlarının vergidən azad edilməsini nəzərdə tutan ikitərəfli vergi müqaviləsinin Azərbaycan hökuməti tərəfindən yozumu ilə bağlıdır. İkinci iddia jurnalistlərin akkreditasiyası ilə bağlıdır ki, bu məsələyə də bu il iyulun 1-də baxılıb və AzadlıqRadiosunun heç bir qaydanı pozmadığı bəlli olub.\nAzərbaycan hökumətinin 2014-cü ilin 26 dekabrında keçirdiyi reyddən sonra, 2015-ci ilin mayında AzadlıqRadiosu öz Bakı bürosunu bağlamağa məcbur edilib.\nHəmin vaxt prokurorluğun müstəntiqləri şirkətin mülkiyyətini müsadirə etmiş, onların vəkillə təmsil olunmasına imkan vermədən 20-dək əməkdaşı dindirmiş, işçilərə səfər qadağası qoymuş, aydınlaşdırılmamış əsaslarla, verği təftişi adı ilə şirkətin və onun işçilərinin şəxsi bank hesablarının dondurulmasına göstəriş vermişdilər.\nBu reyddən cəmi bir neçə həftə əvvəl Azərbaycan prezidenti İlham Əliyevin administrasiyasının başçısı ölkənin rəsmi mediasında AzadlıqRadiosu jurnalistlərini casus və ölkənin milli təhlükəsizliyinə hədə adlandıran bəyanat vermişdi.\nBakı bürosunun bağlanmasına baxmayaraq, AzadlıqRadiosu peyk rabitəsi və internet vasitəsilə Azərbaycandakı auditoriyası ilə fəal təmasını davam etdirib.\n2016-cı ilin ilk altı ayı ərzində AzadlıqRadiosunun internet saytına ayda 1,5 milyon giriş və YouTube kanalında 20 milyondan artıq baxış qeydə alınıb.\nDunya Miyatoviç: AzadlıqRadiosunun ofisinin bağlanması azad mediaya növbəti kəskin hücum dalğasıdır


www.XALQXEBER.az » Aktual » Eldar Mahmudovun şərti var: - istintaqa gizli gələcək\nDaxil olan məlumata görə, Eldar Mahmudov istintaqa çağırılsa da, onun hələ Vüqar Mahmudovla üzləşməsi baş tutmayıb. Eyni zamanda əldə etdiyimiz məlumata görə, istintaq prosesində Eldar Mahmudovun hələ ki statusu da müəyyən edilməyib. Maraqlıdır ki, Eldar Mahmudovun istintaq idarəsinə nümayəndəsiz gəldiyi bildirilir. Onun istintaq idarəsindən çıxdığı zaman görüntülənən fotolarında da bu, açıq şəkildə görünür. Elə fotolardan söz düşmüşkən, onu da qeyd edək ki, məlumata görə, Eldar Mahmudovu yayılan görüntülər çox narahat edib. Bu səbəbdən o bildirib ki, bundan sonra ifadə vermək üçün idarəyə yalnız gizliliyi təmin olunduqdan sonra gələcək.\nMəsələ ilə bağlı danışan hüquqşünas Əsabəli Mustafayev bildirib ki, Eldar Mahmudova ittiham verilmədiyi üçün onun vəkilinin olmaması mümkündür: “Əgər ona ittiham elan olunmayıbsa, görünür, vəkilə də bir o qədər ehtiyacı yoxdur. Mətbuatda yazılan məlumatlara görə, Mahmudov istintaqda şahid qismində dindirilib. Belə olan halda isə vəkil yox, nümayəndə ola bilər. İstənilən adam nümayəndə kimi dindirilən şəxsin yanında gedə bilər. Ancaq bu da şəxsin öz istəyindən asılıdır. Əgər şəxs şahid kimi dindirilirsə və ehtiyac hiss edirsə, nümayəndə gətirə bilər. Eldar Mahmudov hüquq-mühafizə orqanlarında işləyib. Güman ki, hansısa nümayəndənin yanında olmasına ehtiyac duymayıb. Hələ ki məlum deyil ki, Eldar Mahmudova qarşı ittiham elan edilib, yoxsa yox. Sadəcə olaraq, söylədiklərim məntiqə əsaslanır ki, yəqin o, şahid qismində dindirilir. Əgər ona ağır cinayət elan olunsa və hesab edilsə ki, Mahmudov hansısa səbəbdən öz hüquqlarını müdafiə etmək qabiliyyətində deyil, o zaman ona dövlət hesabına vəkil təyin oluna bilər. Lakin bir çox hallarda şəxsə hətta ittiham elan olunduğu zaman belə o, düşünür ki, özü hüquqlarını daha yaxşı müdafiə edər. Ona görə də məcburi deyil ki, kiməsə mütləq vəkil təyin olunsun. Qeyd etdiyim kimi, bu, təqsirləndirilən şəxsin öz istəyindən asılıdır. Şəxsə məcburi vəkilin təyin olunması halları da var. Bu məqam isə qanunda birbaşa olaraq göstərilib. Lakin burada da Eldar Mahmudova xas bir amil yoxdur. Qanunda qeyd olunur ki, şəxsin əgər fəaliyyət qabiliyyəti məhduddursa, özünü hansısa digər səbəblərdən müdafiə etmək qabiliyyətində deyilsə, o zaman məcburi nümayəndə təyin edilir. Şəxs bundan imtina etsə də nümayəndə təyin olunur. Eldar Mahmudov isə bu kateqoriyaya aid deyil”.


17 Avqust 2020 – Novator.az\nPrezident İlham Əliyev aviasiya təhlükəsizliyi üzrə dövlət proqramını yeniləyib, həmçinin aviasiya təhlükəsizliyinin təmin edilməsi qaydalarında dəyişiklikləri təsdiqləyib. Avqustun 17-də imzalanmış fərmana əsasən, Nazirlər Kabineti təhlükəli yüklərin mülki hava gəmiləri ilə daşınması; aviasiya təhl...\nNazirlər Kabineti yanında operativ qərargahın 17 avqust məlumatına görə, Azərbaycanda daha 124 nəfər koronavirus infeksiyasına yoluxub, 2 xəstə vəfat edib. Yoluxanların ümumi sayı 34343 nəfər göstərilir: onların 508-i dünyasını dəyişib, 1793-ü aktiv xəstədir. 2019-cu ilin dekabr ayında Çində üzə çıx...\nMiqrasiya: pozuntu və cəzalar\nDövlət Miqrasiya Xidməti 2020-ci ilin iyul ayı üzrə statistik hesabat yayıb. Rəsmi açıqlamada qeyd olunur ki, ay ərzində qanunvericiliyin tələblərinin pozulmasına görə 473 qərar qəbul edilib: “125 qərarda cərimə ödəməklə ölkə ərazisini tərk etmə, 94 qərarda cərimə və ölkədə yaşamanın qanuniləşdirilm...\nLizinq sistemində yenilik\nAvqustun 17-də prezident İlham Əliyev “Aqrolizinq” Açıq Səhmdar Cəmiyyətinin fəaliyyətinin tənzimlənməsi ilə bağlı tədbirlərə fərman verib. Sənədə görə, qurum Kənd Təsərrüfatı Nazirliyinin tabeliyində “Aqroservis” Açıq Səhmdar Cəmiyyəti (ASC) adlandırılıb. ASC kənd təsərrüfatı məhsulları istehsalçıl...\nPrezident İlham Əliyev Dövlət Sərhəd Xidmətinin hərbi qulluqçularına ali hərbi rütbələr verilməsi barədə sərəncam imzalayıb. Novator.az-ın məlumatına görə, general-mayorlar Araz Məmməd oğlu Məmmədov, Firuz Böyükağa oğlu Şirinzadə, Niyaməddin Məhərrəm oğlu Tağıyev general-leytenant hərbi rütbəsi, pol...\nAvqustun 17-də sərəncam imzalayan prezident İlham Əliyev Dursun Ayvaz oğlu Həsənovu Azərbaycanın Gürcüstanda fövqəladə və səlahiyyətli səfiri vəzifəsindən geri çağırıb. Dövlət başçısının digər sərəncamı ilə həmin posta Faiq Maqbet oğlu Quliyev təyinat alıb. O, Diasporla İş üzrə Dövlət Komitəsi sədri...\nNatiq Cəfərli REAL Partiya 2018-ci ilin sentyabrında seçkilərə hazırlıq elan etdik, hər dəfə seçki dedik, əsas müxalif partiyalara yazılı təkliflər göndərdik, hətta bir nəfər nüfuzlu şəxsdən onlarla görüşməyi, təklifləri çatdırmağı rica etdik ki, birgə fəaliyyət göstərək. İsrarla dedik ki, bizim kim...\nRəsmi statistikaya görə, 2020-cu il iyulun 1-nə Azərbaycan əhalisinin sayı 10 milyon 95,9 min nəfər olub. Novator.az bildirir ki, Dövlət Statistika Komitəsinin hesabatında paytaxt Bakının əhalisi 2 milyon 297,4 min nəfər, Naxçıvan Muxtar Respublikasının əhalisi 460,6 min nəfər, Sumqayıt şəhərinin əh...\n2020-ci il iyulun 1-nə Azərbaycanda 266 nəfər “Xalq” fəxri adına görə, 3028 nəfər “Əməkdar” fəxri adına görə təqaüd alıb. Novator.az bildirir ki, hesabatı Dövlət Statistika Komitəsi yayıb. Xalq yazıçısı, xalq şairi, xalq artisti və xalq rəssamı fəxri adları üçün aylıq təqaüdün məbləği 150 manatdır. ...\nDövlət Statistika Komitəsi 2020-ci il iyulun 1-nə Azərbaycanda muzdla işləyənlərin orta aylıq nominal əməkhaqqını 720 manat göstərib. Hesabata görə, orta maaş neft-qaz sektorunda 3571 manat, qeyri neft-qaz sektorunda 657,9 manat, dövlət müəssisələrində 627 manat, özəl müəssisələrdə 839,8 manat məblə...\nNovator.az Azərbaycanın yaxın ölkələrlə rəsmi ticarət statistikasını təqdim edir. Dövlət Gömrük Komitəsinin hesabatına görə, 2020-ci ilin yanvar-iyul aylarında Azərbaycan Türkiyəyə 1,7 milyard dollarlıq məhsul ixrac edib. Rusiyaya 430,7 milyon, Gürcüstana 280,7 milyon, Ukraynaya 272,9 milyon, Belaru...


Balakən Aktiv Gənclər Klubu öz fəaliyyətində intellektual layihələrə geniş yer ayırır - AZƏRTAC – Azərbaycan Dövlət İnformasiya Agentliyi\nBalakən Aktiv Gənclər Klubu öz fəaliyyətində intellektual layihələrə geniş yer ayırır\nBalakən, 6 iyul, Mustafa Dadaşov, AZƏRTAC\nBalakən rayon Gənclər və İdman İdarəsinin nəzdində fəaliyyət göstərən Aktiv Gənclər Klubu (AGK) yay tətili günlərində yeniyetmə və gənclərin asudə vaxtlarının mənalı və səmərəli keçməsi üçün maraqlı layihələr həyata keçirir.\nAZƏRTAC xəbər verir ki, V “Səmərəli tətil” Proqramını icra edən AGK “Nə? Harada? Nə zaman?” intellektual oyunu üzrə yeniyetmələr arasında “Yay liqası” layihəsinə start verib. Liqanın Gənclər evində keçirilən ilk oyununda 9 komandanın tərkibində 50-dən çox gənc iştirak edib. Yarış zamanı gənclərə verilən tapşırıqlar arasında İslam həmrəyliyi və vətənpərvərlik mövzularında suallar üstünlük təşkil edib. Liqanın oyunları avqustun əvvəlinədək davam edəcək.\n“Səmərəli tətil” proqramının əsas istiqamətləri barədə məlumat verən AGK-nın sədri Sərxan Hacıyev AZƏRTAC-a bildirib ki, iki yüzdən çox yeniyetmə və gəncin əhatə olunduğu bu layihə gənclərin intellektual potensialının yüksəldilməsi, onlarda dövlətçilik və vətənpərvərlik tərbiyəsinin aşılanması, könüllülük prinsiplərinin təbliği, gənclərin zərərli vərdişlərdən uzaqlaşdırılması və yay tətili günlərində gənclərin maraqlarına cavab verən fəaliyyətlərin - əyləncəli oyunların, seminarların, treninqlərin təşkili məqsədi daşıyır.\nXatırladaq ki, 4 ildən artıqdır fəaliyyət göstərən Balakən Aktiv Gənclər Klubu könüllülük prinsipləri əsasında yüzlərlə gənci müxtəlif layihə və proqramlar vasitəsi ilə öz ətrafında birləşdirir.\nAZERTAG.AZ :Balakən Aktiv Gənclər Klubu öz fəaliyyətində intellektual layihələrə geniş yer ayırır


Nazirlikdə koklü islahatlar başlayacaq: Ceyhun Bayramov üçün yeni mərhələ – Polisə.az\nNazirlikdə koklü islahatlar başlayacaq: Ceyhun Bayramov üçün yeni mərhələ\nElmar Məmmədyarovun Xarici İşlər naziri vəzifəsindən çıxarılması nə qədər gözlənilən idisə, Ceyhun Bayramovun bu posta təyinatı bir o qədər təəccüb doğurdu. İctimaiyyət diplomatiya sahəsinə yad olan Təhsil nazirinin xarici siyasət institutunun rəhbərliyinə gətirilməsinin məntiqi izahını tapa bilmədi.\nƏslində isə Ceyhun Bayramovun təyinatının səbəblərini Prezident İlham Əliyevin çıxışından anlamaq mümkündür. Ölkə başçısı Ceyhun Bayramovu videoformatda qəbul edərkən etdiyi çıxışda yalnız Elmar Məmmədyarova deyil, bütövlükdə Xarici İşlər Nazirliyinə (XİN) etimad etmədiyi aydın sezilirdi. Bunun üçün tutarlı səbəblər də var. Ən azı Dövlət Təhlükəsizlik Xidmətinin (DTX) XİN-də keçirdiyi xüsusi əməliyyat göstərdi ki, bu qurumun “update” olunmasının vaxtı çatıb.\nTəsəvvür edin, DTX-nın əməliyyat nəticəsində bəlli olur ki, ölkənin xarici siyasətinə cavabdeh olan qurum korrupsiya ocağına çevrilib. Nazirliyin Konsulluq idarəsinin rəisinin həbsi isə korrupsiya zəncirinin Azərbaycanın xarici ölkələrdəki diplomatik nümayəndəliklərinə qədər uzandığına şübhələri artırır. Prezidentin bəzi diplomatları xəyanətdə suçlaması bu faktın təzahürü ola bilər. Bəlkə də əlavə informasiyalar da var. Amma xarici ölkələrdəki diplomatik nümayəndələrin fəaliyyətinə şübhə ilə yanaşmaq üçün elə bu fakt da kifayət edir.\nBeləliklə, XİN-də təmizləmələrin aparılması zərurətə çevrilib. Prosesi lazımi səviyyədə, heç bir korporativ maraq nəzərə alınmadan həyata keçirmək üçün isə qurumun rəhbərliyinə bu sahəyə tamamilə yad adamın gətirilməsi başadüşüləndir. Bu, həm də hakimiyyətin elan etdiyi islahat kampaniyasına uyğundur. Müşahidələr göstərir ki, hansısa qurumda kadr dəyişiklikləri həyata keçirilən kimi ilk iş orada təmizləmələrin aparılması olur. Köhnə komanda demək olar ki, bütövlükdə yeni kadrlarla əvəzlənir. Oxşar prosesin XİN-də də aparılacağı şübhə doğurmur. Yuxarıda qeyd etdik ki, Ceyhun Bayramovun təyinatı da zatən bunun üçündür.\nTəsadüfi deyil ki, mərhum Prezident Heydər Əliyevin köməkçisi işləmiş, politoloq Eldar Namazov da saytımıza müsahibəsində Ceyhun Bayramovun təyinatını XİN-də təmizləmələrin həyata keçiriləcəyi ilə əlaqələndirib. Hakimiyyət mətbəxinə bələd olan politoloq hesab edir ki, bu prosesi həyata keçirmək üçün Ceyhun Bayramov ən uyğun kadrdır.\nBeləliklə, yaxın vaxtlarda xarici siyasət institunda ciddi kadr dəyişikliklərinin şahidi ola bilərik.\nAzərbaycanda xalq dövlətə dəstək verdi: Ermənistanda isə Paşinyanın devriləcəyi gün məlum oldu\nErmənistanın konsulu Moskvada qovuldu


“4” aprel 2020-ci ildə Azərbaycan Respublikasının Nazirlər Kabineti tərəfindən “Koronavirus (COVID-19) pandemiyasının və bundan irəli gələrək...\nСегодня когда Короновирус стучится каждому из нас в дверь, вопрос о дистанционной работе стал жизненно важным. Достаточно давно законодатели...\nKoronavirus infeksiyasının (COVİD-19) yayılmasının qarşısının alınması ilə əlaqədar görülən tədbirlər barədə Nazirlər Kabineti yanında operativ qərargahın 2020-ci il 13 mart tarixli məlumatı, habelə Ümumdünya Səhiyyə Təşkilatının...\nMüvafiq rejimin tətbiqi koronavirus infeksiyasının (COVID-19) yayılmasının qarşısının alınması ilə əlaqədar görülən tədbirlər barədə Azərbaycan Respublikası Nazirlər Kabineti yanında Operativ Qərargah tərəfindən ölkəmizdə xüsusi karantin...\nQ Ə R A R № 461\nBakı şəhəri, 2 dekabr 2019-cu il\nİş və istirahət günlərinin yerinin dəyişdirilməsi haqqında Azərbaycan Respublikasının Əmək...\nAzərbaycanda Biznes İdarəçiliyinin inkişafına təkan vermək, bu sahədə yerli kadrların daha da təkmilləşdirilməsi üçün ümumi müzakirələrin keçirilməsi çox vacibdir. Bu baxımdan 08.11.2019 -cu il tarixində Bulvar Oteldə Biznes İdarəçiliyi Forumu...\nPrezident İlham Əliyevin 18 iyun 2019-cu il tarixli sərəncamlarına əsasən, sentyabrın 1-dən ölkədə minimum əməkhaqqı 40 faizədək artırılaraq 180 manatdan 250 manata çatdırılıb, həmçinin dövlət sektorunda çalışanların əmək haqlarında 20-50...\nAzərbaycan Respublikasının Nazirlər Kabinetinin 1 avqust 2019-cu il tarixli 338 nömrəli Qərarına əsasən “Nəzarət-kassa aparatlarının istismarı Qaydaları” təsdiq edilmişdir.Həmin Qərarla “Azərbaycan Respublikasının ərazisində...\nLogix Tətbiqi Proqramlar Paketi 2006-cı ildən müştərilərinə xidmət göstərməyə başlamışdır. Logix proqram təminatının əsas üstünlüklərindən biri onun yerli proqram təminatı məhsulu olmasıdır. Həmin dövrə qədər satışa çıxarılan bütün...\n03.06.2019 tarixində BSC Group şirkəti ilə Sat Group Şirkəti arasında Birgə əməkdaşlıq müqaviləsi bağlandı.\nSat group şirkəti 2014-cü ilin avqust ayından fəaliyyətə başlayıb. SAT GROUP şirkəti praktiki satış, marketinq və idarəetmə təlimləri...


Spiker Sahibə Qafarova Fransa Milli Assambleyasının nümayəndə heyəti ilə görüşüb\n18:08 22-02-2021 | 315\nMilli Məclisin mətbuat və ictimaiyyətlə əlaqələr şöbəsindən YeniAvropa-ya bildirilib ki, qonaqları səmimi salamlayan spiker Azərbaycanla Fransa arasında əlaqələrin zəngin tarixi olduğunu söyləyib. Bildirilib ki, tarixin müəyyən dönəmlərində bu əlaqələr ən müxtəlif səviyyələrdə davam etdirilib. Müstəqil Azərbaycan Fransa ilə əlaqələrin dərinləşməsinə böyük əhəmiyyət verir. Prezident İlham Əliyevin və Fransa prezidentlərinin qarşılıqlı səfərləri zamanı aparılan danışıqlar, ölkələrimiz arasında imzalanmış sənədlər münasibətlərimizə keyfiyyətcə yeni çalarlar gətirib.


Biznes klubar və assosiasiyalar Dubay Tiracət və Sənaye Palatasının Azərbaycan Respublikasındakı Nümayəndəliyi, Bakı - Dubay Ticarət Palatasının Bakı nümayəndəl\nDubay Ticarət Palatasının Bakı nümayəndəliyinin təşkilatçılığı ilə ənənəvi ziyafət keçirildi\nİllik şəbəkələşmə istiqamətində təşkil olunan tədbir Dubay tərəfdaşları ilə ikitərəfli əlaqələrin inkişafına çalışan çoxsaylı azərbaycanlı iş adamlarının iştirakı ilə baş tutmuşdur.\nDubay, BƏƏ:Bu yaxınlarda Dubay Ticarət Palatasının Azərbaycandakı Nümayəndəliyinin təşkilatçılığı ilə keçirilən ziyafət tədbirində Azərbaycanın özəl və dövlət sektorunu təmsil edən 100-dən çox iş adamı iştirak etmişdir. Tədbir paytaxt Bakının Kempinski Badamdar otelində baş tutmuşdur.\nDubay Ticarət və Sənaye Palatasının Beynəlxalq ofisləri üzrə direktoru cənab Ömər Xan iştirakçıları salamlayaraq MDB, Asiya və Afrika ölkələrinin əsas bazarlarında qurumun fəaliyyətinin genişləndirməsini nəzərdə tutan və beləliklə də, önəmli beynəlxalq biznes mərkəzi kimi Dubayı təşviq edən “ProDubai” strateji təşəbbüsündən söz açdı.\nCənab Xan Palata nəzdində beynəlxalq ofis üçün ilk təyinat məkanı kimi Bakı nümayəndəliyinin seçilməsini daha geniş MDB məkanına açılan qapı kimi təsvir etdi. O qeyd etdi ki, 2012-ci ilin noyabrından etibarən fəaliyyət göstərən Bakı nümayəndəliyi keçən müddət ərzində Dubay və Azərbaycandan olan iş adamları arasında ikitərəfli iqtisadi və işgüzar əlaqələrin təşviq edilməsi çərçivəsində çoxsaylı tədbirlər, seminarlar və dəyirmi masa müzakirələri təşkil etmişdir.\n"Bu cür tədbirlər Dubay Ticarət Palatası və onun mühüm tərəfdaşları üçün son yeniliklər, təşəbbüslər ətrafında bir araya gəlməyə gözəl fürsət yaratmışdır. Elə eyni qaydada, biz burada 2014-cü ilə nəzər salmaq, nailiyyətlərimizi qiymətləndirmək, eləcə də ilin yekunları və gələcəyə baxışımız ətrafında müzakirələr aparmaq üçün toplaşmışıq,''- deyə o bildirdi.\nCənab Xan ötən il ərzində Azərbaycan ilə Dubay arasında qeyri-neft ticarətinin 1,9 milyard BƏƏ dirhəm dəyərində olduğunu vurğulayaraq artıq Azərbaycanın sayca Dubayın 71-ci ən böyük beynəlxalq ticarət tərəfdaşı kimi qərarlaşdığını bildirdi. O, həmçinin, nümayəndəliyin təsis olunmasından keçən müddətdə Dubay Ticarət Palatasına üzv Azərbaycan şirkətləri sayının 50% artaraq hazırda bu rəqəmin 263-ə çatdığını qeyd etmişdir.\nÖz çıxışında Azərbaycanda BƏƏ səfirliyində Missiya rəhbərinin müavini cənab Ömər Əlzaruni BƏƏ və Azərbaycan arasında ikitərəfli iqtisadi əlaqələrdən danışdı. O, iki ölkə arasında ikitərəfli ticarət və digər əlaqələrin inkişaf etdirilməsi istiqamətində BƏƏ və Azərbaycan hökumətlərarası iqtisadi komissiyanın fəaliyyətini vurğuladı. Cənab Əlzaruni ikitərəfli biznes əlaqələrinin genişləndirilməsi məsələsinə toxunaraq azərbaycanlı iş adamlarını BƏƏ-dəki həmkarları ilə daha sıx əməkdaşlığa çağırdı.\nNitqinin sonunda BƏƏ-nin Azərbaycandakı Fövqəladə və Səlahiyyətli Səfiri cənab Salem Xalifa Əl-Ğafliyə Dubay Ticarət Palatasının fəaliyyətini daim dəstəklədiyi və ikitərəfli iqtisadi və işgüzar əlaqələrin inkişafına töhfələrinə görə onu təltif etdi. Palatanın xüsusi təşəkkür lövhəsi cənab Əlzaruniyə təqdim olundu.\nBundan başqa, tədbir əsnasında Dubay Ticarət Palatası üzvləri arasında ikitərəfli ticarət və işgüzar əlaqələri təşviq edən yerli şirkətlər də təşəkkür lövhələri ilə təltif edilmişlər.\nBunlardan struktur polad dizaynı, təchizat və quraşdırma fəaliyyəti üzrə ixitsaslaşmış podratçı “Eversendai Mühəndislik” MMC cari ilin yanvar-noyabr aylarına həcm etibarilə ən çox BƏƏ dirhəm dəyərində Azərbaycana ixrac üçün mənşə sertifikatları əldə etdiyinə görə qiymətləndirilmişdir.\nBundan başqa Azərbaycanda aparıcı bank qurumlarından biri olan Azərbaycan Beynəlxalq Bankı Dubay bankları ilə 150 milyon ABŞ dolları məbləğində 10-dan çox əməliyyat qurduqlarına görə mükafatlandırıldı.\nEləcə də ilk milli tur operatoru olan “ERA Style Tours” Dubaya olan bağlılıqları və cari ilin yanvar-noyabr aylarına əsasən Dubayda otel rezervasiyaları üzrə liderliyinə görə təltif olundu.\nSon olaraq, Azərbaycanda “flydubai” şirkətinin səlahiyyətli təmsilçisi “BakuTrans” Dubaya olan bağlılıqları və ikitərəfli turizm, ticarət və biznes əlaqələrinin təşviqinə töhfələrinə görə mükafatlandırıldı.\nDubay Ticarət Palatasının Azərbaycandakı Nümayəndəliyinin rəhbəri Sənan Nəsibli, yarandığı vaxtdan, yəni 2012-ci ilin noyabrından etibarən Bakı Ofisinin fəaliyyətini əhatə edən təqdimatla çıxış edərək, MDB və Dubaya olan çoxsaylı tədqiqat missiyaları, ticarət missiyaları, eləcə də ticarət və logistika, turizm, İslam bankçılığı, biznes mühiti, pərakəndə və françayzinq, BƏƏ-Azərbaycan bankçılıq imkanları kimi mövzularda təşkil olunan dəyirmi masa müzakirələri haqqında məruzə etdi.\nDubay Sənaye və Ticarət Palatası haqqında qısa arayış:\n1965-ci ildə əsası qoyulan Dubay Ticarət və Sənaye Palatası qeyri-kommersiya qurumu olub məqsədi Dubayda iş dünyasının maraqlarını təmsil etmək, dəstəkləmək və qorumaqla Dubayda əlverişli biznes mühitinin yaradılmasına və inkişafına töhfə vermək və beləcə, Dubayın beynəlxalq biznes mərkəzi kimi təşviq etməkdir. Ətraflı rəsmi vebsaytda tanış ola bilərsiniz: www.dubaichamber.com\nDaha ətraflı məlumat üçün bizi izləyin:


"Eldar mahmudov kasetlərlə hədələyir…" – Debatda sensasiyalı çıxışlar – Video - Azadliq Xeber\n“Eldar mahmudov kasetlərlə hədələyir…” – Debatda sensasiyalı çıxışlar – Video\n“AzPolitika”nın məlumatına görə, ordu quruculuğu və təhlükəsizlik mövzusuna həsr olunmuş debatda, gözlənildiyi kimi, ləğv olunmuş Milli Təhlükəsizlik Nazirliyində baş verənlər namizədlərin diqqət mərkəzində olub.\nZahid Oruc MTN-də baş verənlər və keçmiş nazir Eldar Mahmudovun həbs olunmaması məsələsini qaldırıb və Baş prokuror Zakir Qaralova suallar ünvanlayıb: “Nə gözükölgəliliyiniz var ki…”\nHafiz Hacıyev isə ənənəsinə sadiq qalaraq, çıxışında konkret vəzifəli şəxsləri hədəfə götürüb, ermənilərlə qohumluğu olan şəxslərin vəzifələrdən uzaqlaşdırılmasına çağırıb. O, “Yutub”a yerləşdirilmiş videolarla Azərbaycan rəhbərlərini təhqir edən, hədələyən şəxslərin arxasında keçmiş MTN rəhbərliyinin durduğuna da açıq eyham vurub.


Azərbaycandakı dini icmaların rəhbərləri beynəlxalq təşkilatlara müraciət etdi – 31 mart soyqırımı ilə bağlı\n28 Mart 2019 - 14:42\nAzərbaycandakı dini icmaların rəhbərləri beynəlxalq təşkilatlara müraciət etdi –31 mart soyqırımı ilə bağlı\nAzərbaycandakı dini icmaların rəhbərləri dünya dini liderlərinə, parlamentlərə, beynəlxalq təşkilatlara müraciət ünvanlayıblar.\nBu barədə Qafqaz Müsəlmanları İdarəsindən Strateq.az-a verilən məlumata görə, müraciəti Qafqaz Müsəlmanları İdarəsinin sədri şeyxülislam Allahşükür Paşazadə, Bakı və Azərbaycan arxiyepiskopu Aleksandr, Azərbaycandakı Dağ yəhudiləri icmasının rəhbəri Melih Yevdayev imzalayıblar.\n“O Bir Olan Yaradanın adı ilə!\nAzərbaycan Respublikasının vətəndaşları və milyonlarla dünya azərbaycanlılarının dilək və hisslərini ifadə edərək, Müraciətimizi Azərbaycan xalqına qarşı məkrli və ağlasığmaz cinayətlərlə müşayiət olunmuş bəşəri cinayətin – soyqırımının növbəti ildönümü ərəfəsində bütün dünya ictimaiyyətinin, dini liderlərin, parlamentlər və beynəlxalq təşkilatların diqqətinə çatdırırıq.\nDünya tarixində milli, irqi, dini mənsubiyyətinə görə törədilmiş soyqırımı faktları bəşəriyyətin qan yaddaşında “qara ləkələr” kimi qalır və insanlığa qarşı ən böyük günahlardan hesab olunur. Belə faciəvi soyqırımı cinayətlərinə məruz qalan xalqlardan biri də azərbaycanlılardır və bu dəhşətli fəlakətlərin mütəmadi xarakter alması bütün Azərbaycan cəmiyyətini, o cümlədən dini ictimaiyyəti daim narahat edir.\nErməni millətçilərinin xalqımıza qarşı ardıcıl təcavüz və etnik təmizləmə siyasətinin əsas məqsədi azərbaycanlıları öz əzəli torpaqlarından qovmaq, erməni tarixçilərinin və ideoloqlarının uydurduğu “böyük Ermənistan” dövlətini bu ərazilərdə yaratmaqdır. Tarixi faktlar sübut edir ki, keçən əsrin xəritələrində 114 min kvadrat kilometr olan Azərbaycan ərazisi erməni işğalı və yerli əhalinin zorla çıxarılması nəticəsində 86,6 min kvadrat kilometrə qədər azalmış, Qarabağ və ətraf rayonların işğalından sonra isə ərazilərimizin daha 20 faizi zəbt olunmuşdur. XIX əsrin birinci rübündə bölgəmizdə gedən müharibələrin nəticəsi kimi Azərbaycan torpaqları ikiyə bölündü, Qarabağ, Zəngəzur və digər ərazilərimizə ermənilərin məqsədli şəkildə kütləvi köçürülməsi başladı, burada etnik vəziyyət süni surətdə və zorla dəyişdirildi. 1905-ci və 1918-ci illərdə erməni ekstremistləri tərəfindən Bakıda, Naxçıvanda, Qarabağda, Şamaxıda, Qubada və digər bölgələrdə azərbaycanlılara qarşı kütləvi qırğınlar törədildi, on minlərlə dinc insan qətlə yetirildi, yaşayış məntəqələri, tarix və mədəniyyət abidələri, məscidlər, kilsələr və sinaqoqlar dağıdıldı. Azərbaycanlılara qarşı soyqırımı və deportasiya siyasəti sovet hakimiyyəti dövründə erməni şovinistlərinin və lobbisinin dəstəyi ilə məkrli metodlarla davam etdirildi. 1920-ci illərdə tarixi Azərbaycan ərazisi olan Zəngəzur heç bir əsas olmadan Ermənistana verildi, Dağlıq Qarabağda erməni muxtariyyəti yaradıldı. 1948-1953-cü illərdə yüz minlərlə azərbaycanlı öz ata-baba yurdlarından deportasiya edildi və faktiki olaraq əzəli Azərbaycan ərazilərində yaradılmış Ermənistan Respublikasının monoetnikliyi təmin olundu.\nÖtən əsrin 80-ci illərinin ikinci yarısında SSRİ-nin rəhbər dairələrinə erməni lobbisinin təzyiqi və təhriki ilə erməni millətçilərinin xalqımıza qarşı təcavüz və etnik təmizləmə siyasətinin yeni dalğası başlandı. Azərbaycan xalqının görkəmli dövlət xadimi Heydər Əliyevin Siyasi Büro rəhbərliyindən uzaqlaşdırlmasından istifadə edən erməni şovinistləri 250 mindən artıq azərbaycanlının Ermənistandan amansızlıqla qovulmasına nail oldular. Ərazilərimizin 20 faizi – Dağlıq Qarabağ və onun ətrafındakı yeddi rayon genişmiqyaslı hərbi əməliyyatlar nəticəsində işğala məruz qaldı, bir milyondan artıq azərbaycanlı doğma yurdlarından didərgin salındı. Ermənilər qəsb etdikləri Qarabağ torpaqlarında vandalizm aktları həyata keçirərək tarixi, dini və mədəniyyət abidələrimizi məhv etdilər. 1992-ci ildə erməni ekstremistlərinin qədim Xocalıda həyata keçirdikləri soyqırımı aktı isə onların törətdikləri vəhşiliklərin kulminasiya nöqtəsi oldu.\nSoyqırımı və deportasiya siyasəti xalqımıza ağır maddi və mənəvi zərbələr vurmuş, onun tarixi yaddaşında silinməz izlər buraxmışdır. Erməni millətçilərinin illərlə reallaşdırdıqları soyqırımı və deportasiya siyasətinin mahiyyəti yalnız ümummilli liderimiz Heydər Əliyevin Azərbaycanda ali hakimiyyətə qayıdışından sonra dünya ictimaiyyətinə açıqlanmışdır. Azərbaycan Prezidenti Heydər Əliyevin 1998-ci il 26 mart tarixli Fərmanı ilə 31 martın azərbaycanlıların soyqırımı günü elan edilməsi, soyqırımı qurbanlarını anma tədbirlərinin keçirilməsi beynəlxalq miqyasda Azərbaycan həqiqətlərinin daha geniş yayılması ilə səciyyələnmişdir.\nBu gün Azərbaycanın rəsmi və ictimai dairələri Azərbaycan ərazisində erməni ekstremistlərinin törətdikləri etnik təmizləmə və soyqırımı əməllərinə dair təkzibolunmaz faktları beynəlxalq təşkilatların və ictimaiyyətin diqqətinə çatdırmaqdadır. Özlərini soyqırımı qurbanı kimi təqdim edən erməni ekstremistləri, digər xalqa qarşı həyata keçirdikləri gerçək soyqırımı cinayətlərinin layiqincə cavabını verməyənlər və onlara havadarlıq edənlər bilməlidirlər ki, həqiqət gec-tez qalib gələcək, ədalət öz yerini tutacaqdır!\nLayiqli qiymətini almayan qətliamlar yeni-yeni bəşəri cinayətlərə yol açır, dünyanın müxtəlif bölgələrində soyqırımlarının təkrarlanmasına, miqrant köçkünlər ordusunun fəlakətlərinə zəmin yaradır. Beynəlxalq terrorizmin tüğyan etməsi, həyata keçirilən silsilə terror əməlləri, tarixi və dini abidələrə qarşı vandalizm aktları bu növ bəşəri fəlakətlərə zamanında layiqli hüquqi-siyasi qiymətin verilməməsinin acı fəsadlarıdır.\nBiz dövlətlərarası və xalqlararası münasibətlərdə beynəlxalq hüququn qəbul edilmiş prinsiplərinin, sivil birgə yaşayış normalarının tətbiq olunmasının tərəfdarıyıq. Lakin təəssüflər olsun ki, erməni terrorçuları törətdikləri cinayətlərə görə hələ də cəza almamış, işğal etdikləri Qarabağ və ətraf rayonların ərazilərinin qeyd-şərtsiz və dərhal boşaldılmasına dair Birləşmiş Millətlər Təşkilatınin Təhlükəsizlik Şurasının 4 məlum qətnaməsinin tələblərini bu günədək yerinə yetirməmişlər. Azərbaycanın illərdir beynəlxalq təşkilatlara etdiyi müraciətlərə rəğmən, Xocalı soyqırımı faktı hələ də lazımi səviyyədə siyasi, hüquqi qiymətini almamışdır. Baxmayaraq ki, Xocalı faciəsi Holokost, Hernika, Xatın soyqırımları kimi insanlığa qarşı törədilmiş qətliamlarla bir sırada dayanır. Müqəddəs kitablarda əksini tapan həqiqət budur ki, Allahın yaratdığı bir insanı qətlə yetirmək – bütün bəşəriyyəti qətl etmək qədər ağır cinayətdir!\nBiz, din xadimləri, dini icma rəhbərləri bir daha dünya ictimaiyyətinə, beynəlxalq təşkilatlara müraciət edir, erməni işğalçılarının Azərbaycan xalqına qarşı törətdiyi soyqırımı cinayətlərinə siyasi-hüquqi qiymət verməyə çağırırıq. Qoy Uca Yaradan hamımıza doğrunu yanlışdan seçməkdə və ədalətli olmaqda yardımçı olsun!


Mən şanslıyam? Yox, mən halalam! – Əli Novruzovun bloqu\nAli S. Novruzov\tAzərbaycan\t Sentyabr 12, 2009 Sentyabr 12, 2009 2 Minutes\nİslam dininə görə qidanın, içkinin və hətta bankçılığın halal və haramı olur, bəs görəsən axtarış sistemlərinin necə? Niderlanda yaşayan Reza Sardeha və bir qrup müsəlman tərəfdaşı iddia edir ki, bəli, bu mümkündür.\nUzun illərdir ki, bir çox mühafizəkar müsəlman ölkələri islam dininə zidd məzmunlu İnternet səhifələrinə girişi əngəlləmə praktikasından geniş istifadə edirlər. Google kimi böyük axtarış sistemlərinin təcrübəsində axtarış nəticələrini siyasi konyukturaya uyğun senzura etmə hallarına rast gəlinir, lakin dini və mənəvi dəyərlər baxımından hər hansı məhdudiyyətlər bir qayda olaraq olmur. Bu səbəbdən də onlar dindarların daim xüsusi tənqid hədəfindədirlər.\nLakin, Niderlandda çalışan bir qrup müsəlman proqramçı deyəsən bu əbədi problemə çarə tapmaqdadır. Reza Sardehanın rəhbərlik etdiyi bu qrup İnternet aləmində kiçik bir yeniliyə imza atıb – onlar axtarış nəticələrini halal və haram olmalarına uyğun olaraq təsnif edən axtarış sistemi yaradıblar.\nBəs “Mən halalam” adlanan bu sistem (ImHalal.com) necə işləyir? Sistemin müəllifləri bunun üçün xüsusi filtr yaradıblar – idealda bu mexanizm İslama zidd bütün açar sözləri öz haramlığına görə 3 qrupa ayırır.\nBirinci və ikinci qrupa aid açar sözlərə rast gələn zaman (məs., şərab və donuz əti) sistem onların haram olması barədə istifadəçiyə xəbərdarlıq edir və məsləhət görür ki, yeni açar sözlər seçilsin. Lakin həmin istifadəçi istəyərsə açar sözləri dəyişmədən axtarış nəticələrinə davam edə bilər. Çünki Sardeha qeyd edir ki, İnternet vasitəsi ilə nə donuzu yemək, nə də şərabı içmək mümkün deyil.\nÜçüncü qrupa daxil olan açar sözlər üçün isə axtarış nəticələrinə birdəfəlik blok qoyulub – belə sözlərə “porno” misal ola bilər.\nYazının hazırlanması zamanı PCWorld jurnalının materiallarından istifadə edilmişdir.\nDərc edilmiş Sentyabr 12, 2009 Sentyabr 12, 2009\nPrevious Post Zerkalo qəzetində plagiat, birinci səhifədə\nNext Post Qocalar üçün Facebook\n“Mən şanslıyam? Yox, mən halalam!” üçün 2 şərh\nSentyabr 12, 2009 tarixində, saat 1:28 Axşam\nRazıyam, elə ona görə də o biri bloqumda bu yazıya şərh verəndə yazmışam ki, OK, I did understand the logic behind this brand-new “halal” search engine, but can now someone tell me its difference from censorship?\nYəni əslində bunun senzuradan fərqi nədir???\nSentyabr 12, 2009 tarixində, saat 12:14 Axşam\nTolerant baxışlarıma baxmayaraq, bunu ifratçılıq adlandırıram. Məhdudiyyət ifrat maraq doğurur. Bir de bu tipli məsələlər informasiyani məhdudlaşdırmadır


Nur-az.com - DÜNYAYA İKİLİ MÜNASİBƏT\nİnsan dünyadan istifadə edib öz ilahi məqsədinə çatmalıdır\nAxirət nemətlərinə qovuşmaq istəyənlər üçün dünya həyatından başqa vasitə yoxdur. Həzrət Peyğəmbər (s) buyurur: “Hər kəs “la ilahə illəllah” desə, behiştdə onun üçün bir ağac əkilər.” (“Biharul-ənvar”, 8-ci cild.) İnsanı behiştə aparacaq savablar bu dünyada qazanılır. Bu dünyada xeyir iş görməyən insan heç vəchlə behiştə nail ola bilməz. Behişti almaq üçün sərmayəni yalnız bu dünyada qazanmaq olar. İnsanın dünyadan başqa əkin yeri yoxdur.\nDünya belədir. İnsan dünyadan istifadə edib öz ilahi məqsədinə çatmalıdır. Əlbəttə ki, bütün diqqətini dünya ləzzətlərinə yönəldən insan axirəti unudacaqdır. Belə dünya həqiqətə çatmaq yolunda kömək yox, maneədir. Həzrət Əli (ə) buyurur: “Dünya qəlbi kor olan üçün son nöqtədir. Belə insan dünyadan uzağı görməz. Görən insanın baxışı isə dünyanı adlayır və bu insan bilir ki, dünyadan sonra həqiqi bir aləm var. Demək, görən kəs ondan nəzərini çəkir, qəlbi kor olan kəs isə aldanır. Görən kəs ondan azuqə götürür, qəlbi kor olan kəs onun üçün azuqə yığır.”\nBeləcə, məzəmmət olunan dünya yox, dünyaya yanlış baxışdır. Dünya Allahın məxluqudur və ən gözəl şəkildə yaradılmışdır. “Səcdə” surəsinin 7-ci ayəsində oxuyuruq: “O, yaratdığı hər şeyi gözəl yaratmışdır.”\nDünya pis deyil. Onu pis edən ona qarşı olan yanlış münasibətdir. Qurani-kərim və “Nəhcül-bəlağə”də dünya ona görə məzəmmət olunur ki, o, aldadıcı və müvəqqəti olduğu halda insanlar ona aldanırlar. İlahi kəlamlar dünyanı məzəmmət etməklə insanları qəflətdən oyatmaq istəyir. Gördüyünə meyl salan insan Allahın və Onun övliyalarının buyurdularından nəticə çıxarmalı, öz mənəviyyatını gücləndirməlidir.\nDünyanı məzəmət edən sözlərdən insanların səhv nəticə çıxarmaması üçün Allah-təala buyurur: “De ki, Allahın öz bəndələri üçün yaratdığı zinəti və təmiz ruziləri kim haram etmişdir? Bunlar dünyada iman gətirənlər üçündür.” (“Əraf” surəsi, ayə: 32.); “Ey iman gətirənlər, sizə verdiyimiz ruzilərin təmizindən yeyin.” (“Bəqərə” surəsi, ayə: 172.) İnsan dünya ləzzətlərinə meyl etdiyi üçün onu dünyaya qarşı təşviq edən ayələr çəkindirən ayələrdən azdır.


Tayvanda koronavirusdan ilk ölüm hadisəsi baş verib - modern.az\n16 Fevral 2020, 17:26 | DÜNYA\nTayvanda koronavirusdan ilk ölüm hadisəsi baş verib\nModern.az RİA “Novosti”yə istinadən xəbər verir ki, bu barədə adanın Mərkəzi İnformasiya Agentliyi məlumat yayıb.\nQeyd edilir ki, ölən 60 yaşlı şəxsdir. Lakin o son zamanlar nə Uxan şəhərinə, nə də Xubey əyalətinə gedib. O, habelə epidemiyanın tüğyan etdiyi regionlardan gələn insanlarla da ünsiyyətdə olmayıb.\nHazırda müvafiq orqanlar onun virusa hansı şəraitdə yoluxduğunu müəyyənləşdirirlər.\nÇinin hakimiyyət orqanları Ümumdünya Səhiyyə Təşkilatını 2019-cu ilin dekabrın 31-də ölkədə yeni virusun yayılması barədə məlumatlandırıb. Mütəxəssislər bunun 2019-nCoV koronavirus olduğunu müəyyənləşdiriblər. Çində koronavirusa yoluxanlarln sayı 68,5 min nəfəri ötüb. Pnevmaniya ölkədə 1665 nəfərin həyatına son qoyub.


Ölkədə ilk dəfə onlayn cərrahiyyə əməliyyatı həyata keçrilib. Milli Onkologiya Mərkəzinin təşkil etdiyi əməliyyat prosesi xaricdən dəvət edilmiş mütəxəssislər tərəfindən izlənilib. Dünya alimləri ölkəmizdə tibb sahəsindəki inkişafdan razı qalıqlarını bildiriblər.\nMilli Onkologiya Mərkəzində böyrək daşlarının əməliyyatsız götürülməsi, böyrək, sidik kisəsi xərcəngi əməliyyatları həyata keçirildi. Əməliyyat prosesi konfrans zalındakı mütəxəssislər tərəfindən canlı izlənildi. Və müzakirə edildi. Xaricdən gələn mütəxəssislər əməliyyatın uğurla həyata keçirildiyini bildirdilər. Azərbaycanlı həkimlərin müasir tibbi avadanlıqlardan yüksək səviyyədə istifadə etdikləri vurğulandı.\nMüzakirəyə çıxarılan bütün əməliyyatlarda xarici mütəxəssislərləyanaşı. Yerli cərrahlar da iştirak etdilər.\nOnlayn əməliyyat Milli Onkologiya Mərkəzi və Uroloqlar Assosiyasının təlkişatıçılığı ilə keçirilən uroloqların birinci beynəlxalq konqresi çərçivəsində həyata keçirildi. Konqres işini bu gün yekunlaşdıracaq.\n13:00 / 05.05.2015 Çap et


Exceldə böyük hərfə görə hissələrə ayırmaq - INNAB\nmüəllif innab team · Published Avqust 25, 2015 · Updated Oktyabr 12, 2016\nExceldə ad və soyad bir birinə birləşik olaraq verilmişdir. Ad və Soyadda ancaq baş hərflər böyük hərflə yazılmışdır. Bizə lazımdır ki, aşağıdakı şəkildəki kimi, “NahidNəsirov” sözündə ikinci “N” hərfinə görə “Nahid” və “Nəsirov” sözlərindən ibarət iki hissəyə ayıraq.\nCavab: Bunun üçün bizə aşağıdakı əməliyyatları icra etmək lazım olacaq.\n1. Mətni soldan sağa doğru kəsmək. Bunun üçün left funksiyasından istifadə edəcəyik. Bildiyimiz kimi, Left funksiyası iki arqument qəbul edir. Birinci arqument verilmiş mətn, ikinci arqument isə həmin mətnin soldan sağa doğru kəsiləcəyi uzunluq. Bizim misalda mətn “NahidNəsirov” sözündür. Kəsiləcək hissə isə ikinci “N “hərfinin olduğu yerə qədər olan hissədir ki, bu da həmin misalda 6 cı simvoldur.\n2. Deməli ikinci mərhələdə bizə lazımdır ki, qeyd edilən simvolların neçənci yerdə yerləşdiyini tapaq. Bu işi isə bir neçə funksiyanın köməkliyi ilə tapacağıq.\na. MID funksiyasından istifadə edərək “NahidNəsirov” sözünü “N”,”a”,”h”,”i”,”d”,”N”,”ə”,”s”,”i”,”r”,”o”,”v” simvollarından ibarət xəyali hissələrə ayıraq.\nb. FIND funksiyasından istifadə edərək ABCDEFGHIJKLMNOPQRSTUVWXYZƏİĞÖÜÇŞ simvollarının yerləşdiyi yeri tapaq.\nc. ROW və INDIRECT funksiyalarından istifadə edərək onu xəyali olaraq sətrlər boyu düzək\nd. ISNUMBER funskiyasından istifadə edərək həmin simvollara uyğun olanlara 1, olmayanlara isə 0 yazaq\n3. SUMPRODUCT və LEN funskiyasından istifadə edərək həmin 1 və 0 ların hasilinin cəmini tapaq.\n4. Funksiya nəticə olaraq bizə 6 qiymətini qaytarır. Beləliklə, “NahidNəsirov” sözunün soldan sağa doğru 6 simvol kəsərək uyğun nəticəni alacağıq.\nBu funksiyanı birləşdirsək aşağıdakı kimi bir funksiya alınar.\nYuxarıdakı funksiya ilə Biz ümümi mətndən “Nahid” sözünü ayırmış olduq. İndi isə C2 xanasına =RIGHT (A2;LEN(A2)-LEN(B2)) funskiyasını yazaraq verilmiş mətni sağdan B2 xanasına yazılan sözün uzunluğu qədər kəsib çıxaraq. Bununla da “Nəsirov” sözünü almış olduq.\nTags: $ABCDEFGHIJKLMNOPQRSTUVWXYZƏİĞÖÜÇŞazazərbaycancabaş hərfböyük hərflexcelFindhissələrə bölməkINDIRECTISNUMBERkəsməkleftMIDneçənci yerROWsimvolSUMPRODUCTsütunsətir\nExceldə DATEDİF funksiyası


FED-in siyasətindən asılı olaraq Rusiyada dollar 80-90 rubla qədər bahalaşa bilər - BANK - Fins.az\n2019-cu il Rusiya iqtisadiyyatı üçün uğurlu başlayıb. Fins.az xəbər verir ki, “Report”un analitik qrupu bildirir ki, ilin əvvəlindən qonşu ölkənin milli valyutası – rubl ABŞ dolları qarşısında təxminən 5% bahalaşıb – RUB/USD nisbəti 69-dan 66-ya düşüb.\n“Report”un analitik qrupu hesab edir ki, indiki şərtlərlə bu ilin sonuna qədər Rusiyada dolların məzənnəsi 60-70rubl civarında dəyişəcək. Əgər FED yenidən faizləri artırmağa başlasa və bunun nəticəsində əmtəə birjalarında neft qiymətləri düşsə, RUB/USD nisbətinin 80-90 civarında dəyişəcəyini proqnozlaşdırmaq olar.


Yuxuların verdiyi məlumat » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nYuxuların verdiyi məlumat\nYuxularla əlaqədar araşdırmalara əsasən, bizi nəyin xoşbəxt ya da çətinlikli hiss etdirdiyini və\nayrıldığımız birindən digərinə necə öyrəşəcəyimizə dair əhəmiyyətli məlumatlar verir.\nYuxuda da olsa heç xoş bir hal deyil. Dərhal panikaya düşüb ona həqiqətən vurulduğunuzu düşünməyin. Bu yuxu sizdə getdikcə azalan hiss və duyğuların göstəricisidir. Özünüzdən soruşun: ``Yuxuda gördüyünüz ən xoşunuza gələn nə idi?`` Əmin olun ki, həmin xoşunuza gələn şey sizin real həyatda sahib olmadığınız şeydir. Həqiqətəndə sevgidə kiçik oyunlara ehtiyacınız var.\n9 avqust 2011 19:34\nhec birini de gormemisem.\n7 iyun 2011 10:50\n6 iyun 2011 20:02\n4 iyun 2011 17:50\nümümiyyətlə yuxulara inanmıram hamısı psixoloji şeylərdi\nac toyuq yuxuda darı görərə məsəli tşk\n3 iyun 2011 18:45\nmen bu yuxulardan hec birini gormemisem..iki defe yuxumda gormusem ki ayri-ayri oglanlar her yuxumda basqa bir oglan gormusem bunun menasi nedir bilmirsiz?\n3 iyun 2011 18:13\nayyyyyy coooooooooooooox saqol maraqlidi kop edim her yuxu gorende buna uygun oxuyum yoxsa yadimda qalmayacaq


Məhəmmədin uğur formulu » Təhsil Junalı\nMəhəmmədin uğur formulu\nÖlkəmizdə təhsilalanların elmi potensialının üzə çıxarılması, onların bilik və qabiliyyətlərinin hərtərəfli dəstəklənməsi sayəsində şagirdlərimiz öz uğurları ilə təhsil ictimaiyyətimizi sevindirməkdədir. Belə şagirdlərimizdən biri də Məhəmməd Məmmədovdur.\nMəhəmməd Qurban oğlu Məmmədov 2003-cü il avqustun 13-də Gəncə şəhərində anadan olub. 2009-cu ildə Bakı şəhəri, Sabunçu rayonu, N.İsmayılov adına 80 nömrəli tam orta məktəbin I sinfinə daxil olub. Hazırda həmin məktəbin IX sinfində oxuyur. 2015-2016 -cı illərdə professional kompüter kursların maksimum nəticə ilə qırmızı diplomla bitirib.\n2017-ci ildə Azərbaycan Respublikası Alternativ və Bərpa Olunan Enerji mənbələri üzrə Dövlət Agentliyi tərəfindən keçirilən "Yenilənə bilən enerji ilə biliyimizi yeniləyək" adlı layihədə məktəb komandası ilə iştirak edən Məhəmməd digər yoldaşlarından daha fəallığı ilə seçilib və diplomla təltif olunub.\nÖtən ilin mayında Sabunçu Rayon Gənclər İdarəsi tərəfindən keçirilən ümummilli lider Heydər Əliyevin xatirəsinə həsr olunmuş "Videoçarx" müsabiqəsində I yerə çıxıb və diploma layiq görülüb.\n2017-ci ildə Azərbaycan Respublikasının İnsan Hüquqları üzrə Müvəkkili (Ombudsman) tərəfindən keçirilən "Uşaq Hüquqlarının Pilləli Tədrisi" kursunu da bitirərək sertifikatla təltif olunub. Bütün bu uğurlarını nəzərə alan məktəb rəhbərliyi Məhəmmədi fəxri fərmanla təltif edib. "Bakı Torpaq" Məhdud Məsuliyyətli Cəmiyyəti tərəfindən keçirilən müsabiqədə "Ən ideal eskiz layihə" nominasiyası üzrə I yerə layiq görülərək yenə diplomla təltif edilib. Məhəmməd ötən ilin noyabrında "Tarix-coğrafiya" fənn aylığı çərçivəsində məktəbdə keçirilən breyn-rinq yarışmasında yoldaşları ilə birlikdə IV yeri tutub.\n2018-ci ilin fevralında Məhəmməd məktəb yoldaşı Firudin Əlizadə ilə birlikdə hazırladığı "Adi Dam Örtüyündən Fərqi Olmayan Günəş Paneli" və "Azerbaijan" Residence layihəsi "AV GROUP LAYİHƏ VƏ DİZAYN" Mərkəzi tərəfindən dinlənilmiş və şagirdlərin bu sahəyə marağı müsbət qiymətləndirilmişdir. Məhəmməd və Firudin, eləcə də bu layihənin ərsəyə gəlməsində yaxından iştirak edən Aynur Qəhrəmanova təşəkkürnamə ilə təltif olunublar.\nBunlardan əlavə Məhəmməd bir neçə müsabiqədə də uğurla iştirak edib. Bunlar "Sabahın alimləri" Respublika müsabiqəsi və "GOLDENBAYT 2018" Beynəlxalq müsabiqələridir. Onu da qeyd edək ki, Məhəmmədin "Sabahın alimləri" Respublika müsabiqəsinə qatıldığı layihə (Adi Dam Örtüyündən Fərqi Olmayan Günəş Paneli - "Azerbaijan Residence) Avropada məşhur olan "E-Qual Bouw" şirkəti tərəfindən və Azərbaycanda fəaliyyət göstərən bir neçə şirkət tərəfindən rəsmi şəkildə bəyənilib.\nMəhəmməd idman sahəsində də uğurları ilə seçilir. Ötən il üzvü olduğu Kontakt Karate Federasiyasının keçirdiyi kəmər imtahanından uğurla keçərək VIII KYU (sarı kəmər) dərəcəsinə yüksəlib. Bakı Karate-Do akademiyası tərəfindən keçirilən "İLİN YEKUNLARI 2017" adlı tədbirdə Məhəmmədin illik fəaliyyəti və uğurları nəzərə alınaraq sertifikatla təltif olunub.\nMəhəmmədin gələcəkdə məqsədi təhsil sahəsində olan uğurlarını daha da artıraraq vətəninə və millətinə xidmət etməkdən ibarətdir.\n«Təhsil» шаблоны для dle 11.2


ADU-da Bolonya prosesi və keyfiyyət təminatı üzrə Avropa standartları və təlimatları təlimi keçirildi -\nADU-da “Bolonya prosesi və keyfiyyət təminatı üzrə Avropa standartları və təlimatları” təlimi keçirildi\n26 yanvar 2016-cı il tarixində Azərbaycan Dillər Universitetində (ADU) Azərbaycan Respublikası Təhsil Nazirliyi və Azərbaycan Dillər Universitetinin (ADU) birgə təşkilatçılığı ilə “Ali təhsil sisteminin Avropa ali təhsil məkanının tələblərinə daha da uyğunlaşdırılması məqsədi ilə Azərbaycan Respublikasının Təhsil Nazirliyinə dəstək göstərilməsi” adlı Tvinninq layihəsi çərçivəsində, Finlandiya və Estoniyalı ekspertlərin iştirakı ilə “Bolonya prosesi və keyfiyyət təminatı üzrə Avropa standartları və təlimatları” təliminin II hissəsi keçirildi. Layihənin əsas məqsədi Avropa Ali Təhsil Məkanına (AATM) inteqrasiya etməklə Azərbaycanda ali təhsil sisteminin daha da inkişaf etdirilməsi, xüsusilə Bolonya siyasətinin yüksəldilməsi, AATM üzrə irəli sürülən vəzifə və istinad alətlərin tam olaraq həyata keçirilməsi üçün Təhsil Nazirliyi və Azərbaycan Respublikasının digər aparıcı qurumlarında institusional potensialın artırılmasıdır.\nTəlimdə Estoniya Ali Təhsildə Keyfiyyətin təmin olması üzrə Agentliyin prezidenti Heli Mattisen, Finlandiya Təhsilin Qiymətləndirilməsi Mərkəzinin vitse-prezidenti Helka Kekalainen, Rezident Tvinniq müşaviri Reijo Aholainen, Azərbaycan Respublikası Təhsil Nazirliyinin Elm və Ali Təhsil Şöbəsinin aparıcı məsləhətçisi İlham Hümbətov və həmin şöbənin baş mütəxəssisi Tofiq Əhmədov, nazirliyin hüquq şöbəsinin aparıcı məsləhətçisi, professor Əfqan Abdullayev, ADU-nun Regionşünaslıq və Beynəlxalq Münasibətlər fakültəsinin dekanı, dosent Anar Nağıyev, həmçinin yerli və xarici ekspertlər iştirak edirdi.\nTəlimdə Estoniya Ali Təhsildə Keyfiyyətin təmin olması üzrə Agentliyin prezidenti Heli Mattisen “Estoniyada ali təhsilin keyfiyyət təminatı sistemi” adlı təqdimatla çıxış etdi. Estoniya təhsil sisteminin tarixindən söhbət açan H.Mattisen eyni zamanda tədris qrupları barəsində ətraflı məlumat verdi. O, bildirdi ki, geniş maliyyə vəsaitinin tələb olunmasına baxmayaraq Estoniya təhsildə xarici təcrübədən yararlanıb. Estoniyada dövlət universitetlərinin ödənişsiz olduğunu vurğulayan qonaq özəl universitetlərin onlarla rəqabət apara bilmədiyini və bağlandıqlarını sözlərinə əlavə etdi. O, qeyd etdi ki, Estoniya xarici tələbələri cəlb etmək məqsədi ilə ingilis dilli proqramlar təklif edir. Heli Mattisen Estoniyanın təhsil sistemində akkreditasiya keçirildiyi zaman universitet idarəetməsi, onun keyfiyyət təminatı, cəmiyyətə xidmət kimi meyarların əsas götürüldüyünü təlim iştirakçılarının diqqətinə çatdırdı.\nFinlandiya Təhsilin Qiymətləndirilməsi Mərkəzinin vitse-prezidenti Helka Kekalainen Finlandiyanın təhsil sistemi haqqında təqdimatla çıxış etdi.\nQeyd edək ki, layihə rəhbərləri Finlandiya Təhsilin Qiymətləndirilməsi Mərkəzinin vitse-prezidenti Helka Kekalainen, Estoniya Ali Təhsildə Keyfiyyətin təmin olması üzrə Agentliyin prezidenti Heli Mattisen və Azərbaycan Respublikası Təhsil Nazirliyinin Təhsilin inkişafı proqramları şöbəsinin müdiri Emin Əmrullayevdir. Layihə çərçivəsində qısa müddətli ekspertlərin Azərbaycanda 470 iş günü ərzində yerli həmkarları ilə birgə çalışması, habelə Azərbaycanlı ekspertlərin Aİ üzv ölklərinə tanışlıq səfərləri etməsi və staj keçmələri nəzərdə tutulur. İki il davam edəcək layihə 2015-ci ilin sentyabrında başlayıb və 2017-ci ilin avqust ayına kimi yekunlaşacaq.\nOnu da bildirək ki, təlim iki gün davam edəcək.